Instruction: Continue the following story in Rutooro: Ha Kyoto Omu Kairirizi Runyoro - Rotooro: At the fireside in the evening by S. T. MANYINDO illustrated by A.W.R. MCCRAE AND ALAN JARMAN This book has been recommended for use in Primary Schools and has been read and recommended by the Runyoro-Rutooro Language and Literature Committee. Ha Kyoto Omu Kairirizi kikahanditkwa S. T. MANYINDO UGANDA LITERATURE BUREAU KAMPALA 1978 UGANDA LITERATURE BUREAU P.O. BOX 1317, KAMPALA (C) S.T. MANYINDO First published 1960 by East African Literature Bureau Reprinted 1966 Reprinted 1978 by Uganda Literature Bureau EBIRUMU Orupapura I. Nkooku Amagezi Gaahikireho Buli Muntu Weena ..... 1 II. Habwaki Enzikeeri Obu Bagikwata Eteera Ekifuba Kyayo n'Amapapa ..... 3 III. Omwisiki "Kyakyo" Ayagonzibwaga

Response: Muno ..... 5 IV. Habwaki Ebikere Bitakira Kubingwa Aboojo ..... 8 V. Nkooku Entale n'Empisi Byaizire Kuganjana ..... 11 VI. Habwaki Abaisiki Bataliire Enkoko ..... 13 VII. Habwaki Engo Buli Kasumi Ikwatira ha Rubaju rw'Emoso Rwonka ..... 18 VIII. Habwaki Enkoko Ekooka ..... 21 IX. Omuhiigi n'Akanyamankogoto ..... 23 X. Habwaki Ensere Ziikara Omu Maizi ..... 26 XI. Rwakaikara Omusohi w'Encu Kandi Omufu w'Amaiso ..... 28 XII. Ekyoma Ekyasaaga Oburo Kyonka ..... 31 XIII. Juma n'Abakazi Abadoma ..... 33 XIV. Omunyoro Tindukwetegereza ..... 39 XV. Ekisura Ekyaibirwe ..... 42 XVI. Omukaikuru n'Ente Ye (Oruganikyo rw' Omukaikuru n'Ente Ye) ..... 45 XVII. Obucwangya Bwingi Bukafeereza Katabaazi Enjonjo ..... 48 I NKOOKU AMAGEZI GAAHIKIREHO BULI


Instruction: Continue the following story in Rutooro: Omu biro bya ira omunsi ya Tooro hakaba harumu omusaija ayayetwaga Byensi. Omuntu onu nuwe wenka akaba aina amagezi ga buli mulingo abantu abandi baali batalaina magezi. Ekiro kimu abantu bakamwizira okubaha amagezi, baitu uwe atagonze kubagambira ekintu kyona; na habweki bo nukwo kucwamu kumurwanisa. Kinu kikabiihiza muno Byensi, nukwo na uwe kucwamu okutwara akasisi akaakaba ayahwiremu amagezi akakasereka hara. Mutabani we obu yarozire ise naagenda wenka omu kisaka kusereka akasisi, yatiina. Yateekereza ati rundi ise naagonza kweita. Byensi obu yagenzire hara muno omu kisaka akarora omuti mukooto muno yagutemba nukwo ayahule akasisi ke akaali karumu amagezi omu mataagi g'omuti - eruguru. Baitu habw'okulemeera kw'akasisi, obu yalengereho muno kutemba omuti kuhika ha iguru, yalemwa. Akalemerwa ha itaagi ly'okubanza. Hanyuma yatandika okuteekereza kiki ekyaraakora. Ahonaaho omutabani ayali amuhondiire akamwamirra ati, "Taata akasisi okahagatire nukwo otembe kurungi." Omu kasumi ako Byensi yahunirra kurora omwana we naamuhanurra. Yakwatwa ekiniga akasisi yakateera hansi, kaayatika; amagezi gaararanga. Kuruga obu buli muntu weena gaamuhikaho. II HABWAKI ENZIKEERI OBU BAGIKWATA ETEERA EKIFUBA KYAYO N'AMAPAPA Omu biro bya ira muno, haabahoga okusandaara kw'amaizi. Enyanja zaaboogaga muno, amaizi gamira abantu bahwerekerra. Abaasigarahoga baalengahoga kugenda kwikara mu bicweka ebiri hara n'enyanja. Ekiro kimu, omusaija omu obu akaba naagenda, akarora ekinyonyi kimu ekyetwa "Enzikeeri." Ekinyonyi kinu kiikara mu nyanja. Omusaija yakigamba ati, "Abantu baingi bahwerekeriire baisirwe amaizi habw'okubooga kw'enyanja." Enzikeeri yamugarukamu eti, "Gambira abantu babyale emikindo mu nkarra ha myegeego y'enyanja okugyeehinguliriza. Emikindo obu erikura eritanga amaizi kucwa gakasandaarahoonahoona omunsi." Omusaija yatwara amagezi ganu yagamanyisa abantu boona. Na bo nukwo baakora, baabyara emikindo okwehinguliriza enyanja zoona. Obu enyanja zaaboogaga amaizi tigaasoboraga kucwa gakagenda okwita abantu. Enzikeeri na yo ekanihira ngu abantu na bo tibalirema kugikoonyera kakuba habaho ekigigweriire. Eky'omugisa mubi abantu bakeebwa amagezi enzikeeri yabahaire. Tibaagikorra amakune. Buli kasumi yaijaga ha bwerre erugire omunyanja habw'okwalika amahuli gaayo, hanyuma ekiro ekimu abantu baagikwata, baagiita, baagirya. Nahabweki nikyo ororra omuntu obu akwata enzikeeri, yo ebanza eteerateera ha kifuba kyayo n'amapapa, obu eba neekungana eti, "Nyowe habw'okubaha amagezi mukeejuna kwitwa okusandaara kw'amaizi nikyo inywe mumpiigira?" III OMWISIKI "KYAKYO" AYAGONZIBWAGA MUNO Ira hakaba haroho omusaija azaire muhara we murungi muno. Abasaija baingi abaamuroraga, baamwegomba kumuswera. Omwisiki habw'okusemera muno bakamurukirra ibara "Kyakyo". Ekiro kimu, abasaija basatu bakaija owaabu omwisiki okweranga. Ise Kyakyo yabagambira ati, "Tindukugonza kusweza omwana wange Kyakyo habwokuba nankoonyera muno kandi nuwe nyina wenka." Baitu abasaija abo basatu, abaswezi, bakeesengereza muno ise Kyakyo okubaha muhara we bamuswere, habwokuba akaba abacwire muno omutima. Nubwo Ise Kyakyo yaikiriize, baitu yabagambira ati, "Inywe inywenka niinywe mukomeho omu ou araaswera Kyakyo, habwokuba abasaija basatu inywena timurukosobora kuswera omukazi omu." Abasaija bakalemesibwa kukomamu omu omuli bo, habwokuba boona baagonzaaga muno Kyakyo. Abaswezi bakamanyisa ise Kyakyo bati, "Itwe itwenka kiremiire kukomaho omuntu omu ou araaswera Kyakyo." Nubwo ise Kyakyo yabamanyisize ati, "Hati mugarukeyo, ndibeeta kiro kindi." Obu baamazire kugenda ise Kyakyo yagambira omuhara ati, "Byama omu kitabu kyawe oyesweke, osisane nk'omuntu afiire. Nyowe kantumire bwangu abasajja bali abaizirege nibagonza kukuswera mbamanyise nti 'muhara wange afiire mwije tumuziike'." Bambi Kyakyo nukwo yakozire nka ise oku yamuragiire, yayeswekerra weena. Hanyuma, ise yatuma bwangu kweta abasajja abaagonzaaga kuswera muhara we kwija. Omukwenda akabanza kuhika omb'omusaija w'okubanza ayayetwaga Byangireeka. Yamugambira byona ebi akaba atumirwe ise Kyakyo. Byangireeka obu yahuliire ebigambo ebi yatumirweho, yaseka kwonka, yagamba ati; "Nyowe hati habwaki nfeerwa amaani gange kugenda kuziika. Omwisiki namugonzaaga ali mwomeezi nukwo mmuswere. Kandi hati ningasirwa ki?" Omukwenda obu yarugire owa Byangireeka yagenda omb'owa kabiri ayayetegwa Tinganya. Obu yamumanyisize byona ebya ise Kyakyo yamuragiire, na uwe ataganye kufa kwa Kyakyo, akasisana nk'ibara lye. Yabinga omukwenda amurugire omuka. Nubwo caali omukwenda yairukire yagenda yahikaho omusaija owa kasatu ayayetwaga Kali- magezi. Yamusoborra eby'okufa kwa

Response: Kyakyo ou yagonzaaga muno! Kalimagezi akasaalirwa muno, yagamba ati, "Kyakyo nuwe wenka nagonzaaga omu bwomeezi bwanige. Hati afiire nk'abantu boona oku bafa, nahabweki kinsemeriire kugenda kumuraga mbe ha kuziika kandi nsaalirwe hamu na ise." Ahonaaho Kalimagezi hamu n'omukwenda ayamutabalijre baagenda bwangu owa ise Kyakyo. Obu baahikire omu nju, omusaija mukuru yayeta Kyakyo yamugambira ati, "Kyakyo, onu nuwe omusaija waawe ow'amazima. Dora akakugonza obu okaba oli mwomeezi kandi tahingisize engonzi n'embabazi noobu mmwesire nimubikira nti ofiire!" Aho nubwo omusaija mukuru agaba muhara we Kyakyo hali Kalimagezi. Akabakorra obugenyi bukooto; abantu boona basemererwa muno. IV HABWAKI EBIKERE BITAKIRA KUBINGWA ABOOJO Kyali kiro kimu, omwisiki akarora Wakikere naasotoka omu ruguudo. Akaba ajwahire muno habw'okuteerwa omusana mwingi. Omwisiki akaba ali w'embabazi muno, nahabweki yakwata Wakikere yamunaga omu maizi, hanyuma yagenda. Ekiro ekyayongiireho, omwisiki obu akaba ali omu kicumbiro naahaata, akahurra ekintu nikitengeesa orwigi. Obu yakingwireho, yasanga ni Wakikere oli ou yakoonyiire yanaga omu kisaaru. Wakikere yamugambira ati, "Caali nyizire kukusiima habw'embabazi wankoliire ijo, kandi na nyowe ndaakukoonyeraga buli kasumi koona obu oraabaga oli omu bulemeezi." Wakikere obu yamazire ebi yamuraga, yagarukayo owaabu. Kyonka buli kiro yaijaga kumubungira kandi yamuganikizaaga enganikyo nungi ezirukukwata ha bisoro. Akasumi kamu, omwisiki akatunga omwoyo mubi yaikara abiihiirwe; atasobole kubaza n'omuntu weena. Nubwo Wakikere yaizire yamukaguza ati, "Kiki ekikubiihize?" Omwisiki yaga- rukamu ati, "Nganjani yange, nyina obujune habwokuba abazaire bange nibateekaniza ebigambo by'okuswerwa kwange! Haroho abasaija bana abarukugonza kunswera, baitu nyowe nkyalemesiibwe okukomaho owange ou aranswerra." Wakikere yamuha amagezi kukomaho omusaija ou akaba aina embabazi kukiraho abandi boona. Omwisiki yakaguza Wakikere ati, "Nyowe nsobora nta kumanya omusaija ow'embabazi n'owataina mbabazi?" Nubwo Wakikere yamugambira ati, "Ogu araayoleka embabazi hali nyowe nuwe aliba n'embabazi hali iwe." Nubwo Wakikere yagenzire yayesereka haihi n'orwigi. Akasumi obu kaahikire, abasaija bali abana baija owaabu omwisiki okweranga. Omusaija ow'okubanza obu akaba naahika ha rwigi, Wakikere yaguruka yamwesimba omu maiso, omu muhanda. Baitu omusaija yabiihirwa, yamubingisa akaigo ke. Wakikere yayongera okukora ati n'omusaija owa kabiri, baitu na uwe akamubinga. Obu yayongiire akusotokera omu muhanda nambere omusaija owa kasatu yarabaga yaija kumwita; baitu Wakikere yamusiga. Nubwo omusaija owa kana yaizire nairuka; baitu Wakikere noobu yalengereho okusotokera omu maiso ge, uwe atabiihirwe kandi atamubinge, akamara gaguruka yataaha omu nju. Omusaija onu ow'amakune, akabanza kuramukya ab'omu nju boona. Yabamanyisa ati, "Bagurusi bange n'abakaikuru, aheeru hanu haroho Wakikere, ninsobora okutunga amaizi nkamutamu? Habwokuba naija kwitwa omusana kuba aikara ha bwerre." Abantu boona ab'omu nju baasemerererwa muno omusaija ogu habw'embabazi enyingi ziti ezi akaba aina. Habweki omwisiki yakomaho omusaija ogu nuwe kuba iba. Kurugirra kasumi ako, aboojo bakatandika okugirra ebikere embabazi habw'okuteekereza ngu kakuba bagonza kuswera, abaisiki basobora okubanga habw'okutagira embabazi. V NKOOKU ENTALE N'EMPISI BYAIZIRE KUGANJANA Wantale na Wampisi bakaba bali b'omuganjano. Wampisi yatamuga Wantale ekitiinisa. Kandi yagendaga akwata ebisoro omu kibira abireetera Wantale. Wantale tiyayehiigiraga. Ekiro kimu, Wampisi akaburwa ebisoro by'okwitira Wantale. Wantale yarumwa muno enjara, kandi yagonza okulya Wampisi. Baitu Wampisi obu yayetegeriize yairuka bwangu yayesereka. Wantale akamagamaga yamubura, hanyuma yagenda handi okweserurra ebyokulya. Obu yanagiire engundu y'embeba amaiso, ahonaaho yagigwera yagirya. Obu akaba nakyarubatarubata, yagwaho Wampisi, munywani we owa ira. Yamugambira ati, "Munywani wange, twongere twikale hamu." Baitu Wampisi akamwangirirra kimu. Wantale yayongera muno kwesengereza Wampisi aikirize baikale hamu, yamumanyisa ati, "Caali munywani wange buli nkaba ntarukugenderra okukukwata kukulya, baitu nkaba ningonza kuzaana na iwe kwonka." Wampisi yagarukamu Wantale ati, "Weebale muno kulengaho kumbiiha ngu buli okaba noogoza kunzaanisa kwonka. Nyowe mma-nyire okaba noogenderra kwo kundya." Hanyuma y'ebi byona, Wantale na Wampisi baahanuura kweta cbisoro ebindi, bakole enda gaano nkooku batalyongera okubiihizangana. Kuruga ha kiro eki eky'endagazao ya bo, bombi bakatandika kwikara hamu kandi n'okuhiigiraga hamu nukwo batungese ebyokulya ebirukubamara. VI HABWAKI ABAISIKI BATARALIIRE ENKOKO


Instruction: Continue the following story in Rutooro: Omu biro bya ira hakaba haroho omusaija aina abaana be, aboojo bataano kandi abaisiki babiri omuhara we Banura, nuwe yakiraga boona oburungi n'amagezi. Ekiro kimu, Banura akagonza kulya enyama, nubwo yaisire enkoko ye. Obu yamazire kugibaaga enyama yayó yagyahura, yabanza kugenda kuseenya enku z'okúcumbisa. Obu yagarukire omuka kucumba, akasanga enyama ye etali nambere yasigire yagyahura. Bambi, Banura yatandika kurra! Ise, obu yahuliire omuhara narra, yataaha omu nju bwangu kwetegereza ekibaireho. Nubwo ise yamukagwize ati, "Abwooli norra ki?" Banura yagarukamu ise ati, "Nyisirege enkoko yange, enyama nasiga nagyahura omu kisiika kyange, nagenda kuseenya. Baitu obu ngarukire kucumba nasanga enyama yange etarumu." Nubwo ise yamugarukiremu ati, "Nyowe nsangirege enyama ebinyomo bigijenjekere nibigirya, nubwo naginagira embwa. Mbaire ntamanyire nkooku ebaire eri yawe. Kandi n'ekindi, Abakazi tibalya nkoko; iwe ayagikwegeseza nooha?" Nubwo yagambiire muhara we ati, "Leka nkuhe ekiteeteeyi kinu. Eby'enkoko byebwe." Banura yatwara ekiteeteeyi kya ise yamuhaire, yakijwara. Yatandika kugendagenda omu maka, omu bataahi nukwo barole nkooku ajwaire kurungi. Obu akaba akyali aho, yarora omusaija omuheesi, ahembere omurro naayota. Yamwirra haihi, yatandika kubaza na uwe. Hanyuma y'akasumi, oturo twamukwata, yagwijagira. Omu kusisiimuka Banura akasanga ekiteeteeyi kye akaba ajwaire atakyaina kyo. Ahonaaho yatandika kurra. Nubwo omusaija omuheesi yamukagwize ati, "Mwisiki iwe noorra ki?" Banura yagarukamu ati, "Ekitee- teeyi kyange kimbuzireho." Omusaija omuheesi yamugarukamu ati, "Haroho ekiteeteeyi ndozirege hanu, nateekereza nti tikiina mugaso, hanyuma nakyokya. Kyonka kankuhemu endyamiti yange enu enungi ogitwale." Banura akaikiriza kutwara endyamiti. Hanyuma yasumurra ensahu ye yaihamu orugoye rundi yarujwara; yatandika kweyongera omu maiso kubunga. Obu akaba yagendaho omwanya muke, yarora omukazi naaseenya, akwasire akahyo katoito muno nuko arukutemesa enku. Nubwo Banura yagambire omukazi ati, "Mukaikuru wange,

Response: kanooseenyesa akahyo enku! Dara endyamiti yange enu niyo oseenyese." Omukazi yasemererwa muno yatandika kuhinjura ekiti kikooto muno ekikaba kyomere kerekere. Baitu obu akaba yatemaho endemu emu yonka, yarora ebibbali byayo nibitaraaka omu mwanya! Nubwo omu kasumi ako Banura asaba omukazi ogu endyamiti ye enyakuhikiire. Uwe nubwo amugarukamu ati, "Tiinyina nambere nsobora kwiha endyamiti endi, kyonka tugende omuka nkuhemu obusera." Banura akahimba obusera yabutwara. Obu yahikire haihi n'enyanja, yatuura ebintu bye, yagwa omunyanja okuziha. Obu akaba akyali omu maizi, embaata ikaija zaasoma obusera bwe. Obu yarugire omu maizi, Banura yasanga embaata obusera bwona ibumazireho! Obu yazikagwize zaamugarukamu ziti, "Itwe tubaire tutamanyire obusera nkooku buli bwawe; habwokuba titukusangireho. Ebyaitu tulya titubirima: Kyonka katukuhemu ihuli limu." Banura yasemererwa, yagaruka omu maizi kuziha akwasire ihuli rye. Omu kasumi ako akarora encu nkooto omu maizi. Obu akaba naaserra kugikwata, ihuli lyamutaisuka omu ngaro, lyagwa omu maizi, lyayatika. Kycnka uwe encu yagikwata, yagitwara yagiguza omu katale. Sente ezi yaihire omu ncu yaiguzaamu enkoko endi. Enkoko ye akagirolerra kurungi muno hanyuma yayatira obwana ikumi, kandi bwona bwakura. Enkoko se zoona obu zaakuzire, yaiguza. Hati yagura embaata. Embaata na yo akagirunda kurungi yayalika amahuli kandi haarugamu embaata ezindi. Obu zaakuzire na zo yaiguza, ensimbi ezaazirugiremu yaiguzaamu entaama. Entaama obu yagigulize, sente zaayo yaiguramu embuzi. Embuzi ekazaara zindi ikumi. Banura yaiguza zoona, hanyuma yayegurraamu ente. Ente egi ekazaara ezindi, kandi Banura ekamuleetera amagoba maingi; yafooka Mühumakati, yatandika kunywa amata gonka. Kuruga kasumi ako, Banura yahanurra abaisiki bataahi be ati, "Kuba naliire enkoko yange eri tinaakutungire binu byona. Nahabweki kirungi itwe abaisiki okutalya enkoko, amata nugo tunywage." VII HABWAKI ENGO BULI KASUMI IKWATIRA HA RUBAJU RW'EMOSO RWONKA


Instruction: Continue the following story in Rutooro: Kuruga kara, engo ikaba itamanyire kukwata ebisoro kubirya. Engo obu zaahuliire ngu Wanjangu amanyire muno kukwata, ikamugendera okutungayo amagezi. Wanjangu yazigamba ati, "Kirungi nyegeseeho engo emu, nukwo na yo eryegesa ezindi." Aho, Wanjangu yaragira Wango okwesereka omu kisaka ha muhandarubaju nukwo aleke okurorwa ebisoro ebirukurabaho. Ekindi Wanjangu yagambira Wango ati, "Osemériire kumanya okusoobasooba nukwo ebisoro ebindi bireke kukuhurra bikairuka kakuba oba obihondiire okubikwata." Yayongera yamugamba ati, "Nkooku orukubanza kuhiiga, kirungiokukwataga enyamaiswa nooziruga ha bumoso. Hanyuma obu oraagenda nooyetegereza eby'obuhiigi, nubwo ndikwegesa okwikwatira ha bulye." Binu Wanjangu obu yamazire okubyegesa Wango, yamuraaliza bagende hamu okuhiiga. Omuhiigo gwa bo gukaba murungi; obu gwahoire, baayahukana, Wango yagaruka owaabu. Kiro kimu, Wango akagenda kuhiiga wenka baitu atasobole kukwata. Enjara obu yamurumire muno, yaijuka nkooku Wanjangu akaba azaire abaana baingi; nahabweki yakwata ogurukugya owe. Omu kasumi ako Wanjangu akaba ataliyo, akaba agiire okuserra ebyokulya. Habw'enjara nyingi, Wango akeebwa embabazi za Wanjangu yamukoliire omu busumi obw'enyuma; yakwata abaana ba Wanjangu boona yabalya!! Wanjangu obu yagarukire cmuka, aSerwire abaana be babuzire kandi arozire esagama ha kiikaro nambere Wango yabaitiire, yamanya nkooku abaana be baisirwe Wango. Ekyarugiremu nukwo Wanjangu okurahira ati, "Tindyongera kwegesa Wango okuhiiga n'amagezi." Kurugiira aho engo ikalemerwa kimu okukwata ekisoro kyona ekiraba ha bulyo bwa yo. VIII HABWAKI ENKOKO EKOOKA Ira muno, omurro gukaba gutarukuzooka. Izooba wenka nuwe yasoboraga okugutunga. Buli weena ayagwetaagaga yagusabaga kuruga omwa Izooba. Izooba akaba aina omuheereza we Wankoko, baitu yaikaraga naamujwahya kandi naamutalibaniza. Kyonka Wankoko akagumiisiriza okwikara na uwe, habwokuba obu yaakumwirukireho, Izooba yakusoboire kumwokya. Izooba yanywaga amata kandi yagonzaaga muno kunywa enyungu ye enkooto. Ekiro kimu, Izooba akasaba amata kunywa. Omu kasumi nuko kamu yaragira Wankoko okumurungira enyungu. Obu akaba naagimukwasa, yataisuka omu ngaro, yagwa hansi. Kinu kikabiihiza muno Izooba. Nukwo okuragira Wankoko akamugarukamu ati, "Mugole wange hati enyungu emazire kwatika." Izooba yamuragira n'obusobozi kugikoma. Ahonaaho Wankoko yaharruuka, yagwa hansi. Baitu akasanga enyungu eyatikire eri bibbali. Wankoko habw'okugonza kurangira mukama we enyungu nkooku eyatikire, akaku- nkumura amapapa ge yakooka ati, "Kooko-ko-liiko." Baitu Izooba atahurre, habwokuba akaba ali haiguru muno. Kuruga kasumi ako, Wankoko yagamba ati, "Ndaikaraga ninkooka okumanyisa Izooba eby'enyungu ye. "Egi niyo nsonga ekookęsa enkoko eti "Kooko-ko-lii- ko." IX OMUHIIGI N'AKANYAMANKOGOTO Omuhiigi akagenda kuhiga omu kibira ekikoota muno; baitu atasobole kwitayo enyamaiswa yoona. Yayeyongera kuhiiga, baitu obu yagenzire omwanya mukooto omu kibira, akahika omu kicweka eki akaba atakahiigiramuga. Obu akaba akyali aho, yahurra iraka n'ekizina ekirumu ebigambo binu, "Omusaija nuwe ayehambiriza kukora buri kintu; ebintu tibiri nibyo ebimuhambiriza kubikora." Omusaija omuhiigi akahuliriza n'omutima gumu ekizina eki. Obu yalengeraho okuserra ekyazinaga akasanga akanyamankogoto nuko akaali nikazina kandi kakwasire n'endere. Hanyuma omuhiigi yagarukayo omuka, baitu buli kiro yazindukiraga omu kibira okuhurra ekizina ky'akanyamankogoto. Ekiro kimu omusaija akasaba akanyamankogoto kukatwara omuka ye nukwo kaikalege nikamuzinira. Akanyamankogoto kamwikiriza kyonka kaamugambira kati, "Ndäaziniraga iwe wenka kandi tihaabehoga omuntu ondi weena araahurraaga ekizina kyange." Omusaija yakatwara omuka ye, hanyuma yayeta abantu boona aba ha mugongo yabamanyisa ati, "Ndeesire omuzini murungi ow'okwikara na uwe omuka yange." Omukama w'ekicweka eki na uwe obu yahu. liire, akaragira bwangu okweta omuhiigi hamu n'omuzini we abarole. Omuhiigi obu yahikire omu maiso g'Omukama hamu n'akanyamakankogoto abantu boona bakahunirra kuhurra ngu akanyamankogoto nuko kaazinaga, kandi kunu ebiro byona ko tikamanya kuzina. Baitu omuhiigi akagumiza kimu ati, "Bakama bange, kakuba akanyamankogoto kalemwa kuzina, haakire nyowe baanyite." Ahonaaho, omuhiigi yaragira akanyamankogoto katandike kuzina, baitu katasobole, noobukwakubaire okwesamya akanwa kwonka! Habweki omukama akaragira abantu be kwita omuhiigi, ahonaaho bamwita. obu bakaba baamara okumuziika bati, akanyamankogoto kaazina. Abantu boona baahunirra kardi baatandika okugambirangana bonka na bonka bati, "Mugenzi waitu akatubaliza amanan baitu dora hati, bambi tumazire kumwita." Ahonaaha, akanyamankogotc kaabagambira kati, "Bagenzi bange omuhiigi oli ekifubiro nuwe yakyereetiire. Nyowe nkanga kuzina habwokuba nkaragaana na uwe kuta gambira muntu weena ngu nyowe mmanyire kuzina, baitu uwe eki atakifeeho nahabweki na nyowe nkaleka bamwita." Obu akanyamankogoto kaali nikatandika kugarukayo mu irungu, kakasaba abantu boona kuhuliiriza akazina kaako omurundi gw'akabiri kandi n'okwetegereza amakuru g'akazina ako kurungi. Nubwo kaazinire kati, "Omusaija nuwe ayehambiriza kukora buli kintu; ebintu tibiri nibyo ébimuhambiriza kubikora." X X HABWAKI ENSERE ZIIKARA OMU MAIZI Hakabaho akasumi k'enjara, ensere ikaburwa ebyokulya zoona zaikara omu maka gaazo, zaategereza kufa kwonka; habw'enjara. Kyomya nuwe yarolerraaga ensere,kandi nuwe akaba aina ebyokulya. Kiro kimu ensere zoona ikagenda hali mukama wazo zaamugambira ngu, "Kigambo ky'ensoni kurora iwe mukama waitu torukusobora okutukoonyera okutuha ebyokulya." Ensere zikeeyongera kugambira mukama wazo ziti, "Kirungi otwikirize tugende omu bicweka bindi eby'obukama bwawe, nambere tusobora kutunga ebyokulya." Kyomya akaikiriza ensere zoona kugenda omu byaro hoonahoona kuserra ebyokulya. Ensere zikagenda zaatunga ebyokulya zaalya, kandi ebindi zaabiboha. Obu zaali niigaruka zaarora onurro nigwaka omu maiso nambere zikaba niigenda. Obu zaahikire haihi zaarora amaju gaazo gakwasirwe omurro nigahya. Zaalengaho okuguraaza baitu na zo zaahya obwoya bwa zo bwona bwazihweraho kimu, hanyuma zairuka zaayesereka omu kisaka. Haihi n'ekiikaro eki, hakaba haroho enyanja, nahabweki ensere ikagwa omu maizi g'enyanja nukwo itunge okufukirirwa ha mabiri ya zo nkooku zikaba zimazire kwokebwa muno omurro. Kuruga kasumi ako zitongere kugaruka ha bwerre habwokuba zaateekerezaaga ziti omurro gukyaliyo ogw'okuzookya. XI RWAKAIKARA OMUSOHI W'ENCU KANDI OMUFU W'AMAISO Rwakaikara, smu biro bye eby'obukuru, akatandika kukora omulimo gw'obusohi. Akaba yakoraho omulimo gunu'rumara obusumi buke, amaiso ge gaafa; baitu habw'okugumiisiriza, ataleke kukora omulimo gwe. Nalabweki akakoseza abasaija bandi babiri okumukzonyera. Abasaija abo baamugonzaaga kandi hamukoonyeraga muno. Bakaba bali beesigwa hali uwe. buli kiro, baamutwaraga omunyanja, bamita omu lyato kandi baamugambiraga okunaga akatimba ke. Baamumanyisaaga omulingo gw'okukanjurra kandi n'akasumi ak okukasika kuruga omu maizi. Obu baagarukaga he bwerre, taamukwatirraaga nukwo aleke kugaruka enyuma kugwa omu maizi. Obusumi bwona baamukoonyeraga bati, baitu uwe tiyabasiimaga. Obu baamuhaburaga ha kunaga akatimba ke nukwo akwase encu, uwe yagarukamuga ati, "Mmanyire aho nuho ndukukanaga." Obu basmugambiraga kuruga omu lyato, uwe yabagarukamuga kubi ati, "Na nyowe mmanyire nkooka tumazire kuhika ha musa gw'enyanja". Nukwo baikaire na uwe bati kumara akasumi kakooto. Ekiro kimu, bakagonza kumwoleka nkooku akaba naayebiihabiiha omu ebi yabagambiraga. Obu bakaba nibagwerra omu lyato na uwe baamugambira okwijamu. Habw'omugisa, Rwakaikara akakwatirra omu hali bo na uwe yagwa mu lyato. Obu baahikire omu maizi baayeteekaniza okunaga obutimba bwabo; hanyuma baamugambira ná uwe anage ake. Uwe yabagarukamu naabajuma ati, "Habwaki mwikaraga nimuntalibaniza n'okundagirra buli kintu, nyowe mmanyire ekindukokora." Abasaija abaakaba aina bo obu baaboine biri biti, baasorooza encu zaabu baazita omu bwato hanyuma baatandika kugoya obwato kugaruka omuka. Rwakaikara-Kihimbaara na uwe akaba aikaliiremu omu bwato baitu uwe akaba atakwasize encu n'emu. Obu bakaba batakahikire ha musa gw'enyanja kuboha obwato kurugamu, baagambira Rwakaikara bati, "Weewe ruga omu bwato tumazire kuhika ha bwerre." Rwakaikara yabagarukamu ati, "Dora abadoma banu,

Response: obu muteekeriize muti nyowe timmanyire nkooku tumazire kuhika ha musa? Leka ndugemu nukwo mumanye nkooku ndukumanya." Ahonaaho Rwakaikara akagurukamu. Ntamanya akaba nayedikya omunyanja. Amaiso agaamurozire nugo ago. Rwakaikara waawe akamirwa amaizi, gamwita! Yafa nk'abemyehahiro boona oku baba. XII EKYOMA EKYASAAGA OBURO KYONKA Omu biro bya ira enjara ekagwa omu kicweka kya Bunyaruguru omu nsi y'Ankole. Omu ka emu, nyineeka Katabaazi n'abantu be badoodooka muno baija kwitwa enjara. baitu mwijukuru wa Katabaazi hamu n'abantu be bo baazookaga baina amaani kunu na bo baali bombekere haihi na Katabaazi. Omusaija Katabaazi akaba atamanyire nambere omwijukuru yaihaga ebyokulya; nahabweki yamalirra okumweserekerra nukwo arole nambere ebyokulya abiha. Katabaazi akalemwa kukenga omuhanda ogwatwaraga omwijukuru mu kisaka kuleeta ebyokulya. Nahabweki yatandika kumukaguliriza nukwo amumanyise nambere uwe atunga ebyokulya; baitu omwijukuru kubanza yahakanira kimu ati, "Tinyina hoona nambere nyiha ebyokulya. Na nyowe enjara yookunyita." Baitu Katabaazi akeeyongera kumukaguliriza kuhikya obu yamujwahize; nubwo omwijukuru yamugambira ati, "Obu nkaba ningendagenda omu irungu nkarorayo ekyoma kikooto ekisa oburo kyonka. Buli kiro kisa ebigega bibiri, kandi kibyahura kurungi. Nyowe ngendayo ekiro nimbutabarra." Katabaazi obu yahuliire ebigambo ebi yayesengereza muno omwijukuru na uwe amutwaleyo; baitu omwijukuru akabanza kwangira kimu. Katabaazi yanwikaraho muno kuhikya obu yaikiriize okumutwara kumwoleka ekyoma. Obu baahikireyo, bakasanga oburo oburukwijuza ebigega bibiri bumazire kuteekanizibwa. Katabaazi obu yaboine kinu ekyakaba atakabonaga, yagambira omwijukuru ati, "Nyowe ekyoma kinu ningonza kukitwara omuka yange, habwokuba tiinyina maani g'okwijaga kunu buli kiro kutabarra oburo." Baitu omwijukuru yahunirra habw'okuhurra Katabaazi nabaza ebigambo biri nk'ebi. Nubwo yamukagwize ati, "Iwe kinu kyoma kyawe, rundi kyange?" Baitu eki Katabaazi atakigarukemu, uwe akamara gahimba ekyoma yakigagaaza kukireeta omuka ye. Katabaazi n'omwijukuru baakirwanira baitu hab'wamaani, Katabaazi yasingura yakyetweka kukitwara. Ekyoma kikagenda nikimuteera omutwe baitu uwe atahuliirize. Obu akaba ali haihi n'okutaaha, ekyoma kyamubundikira kimu kyamuteera hansi kyamucwacwana weena. Kyamwita. Aho okufa kwa Katabaazi nuho kwarugiriire habw'okunyaga eby'abandi. XIII JUMA N'ABAKAZI ABADOMA Omu biro bya ira, omusaija Juma Omusiraamu akaswera omukazi ou akaba atali Musiraamu. Ekiro kimu, Juma akagenda omu katale yagurayo ebyokulya ebya buli mulingo, yabireeta omuka yabikwasa mukazi we ati, "Nyowe nyina orugendo rwange orundukwija kugenda orw'ebiro bitaano. Ebyokulya byona ebi nguzire obyahule kurungi by'obugenyi bw'Aramanzaani." Mukazi we akaahura ebintu byona ebyaguzirwe iba omu kisiika kimu, yabirinda kurungi nkooku iba yamuragiire. Ebiro bibiri obu byahingwireho, omukazi wa Juma obu akaba aikaliire omu nju akahurra omuntu naayeranga ha rwigi. Obu yakingwire orwigi yasangaho omusaija, yamutangirra, yamuramukya. Omusaija yakaguza omukazi nambere iba akaba agiire. Omukazi yasoborra omugenyi ati, "Juma akabunga, naamarayo ebiro bitaano." Omugenyi hanyuma yaraga omukyara ati, "Ogire musana." Nubwo omukyara yamukagwize ati, "Omunyoro obu aligaruka ndimugambira nta?" Nubwo omusaija yagarukiremu ati, "Olimugambira oti munywani waawe Aramanzaani nuwe akaba aizire kukurora baitu tiyakusangaho." Omukazi obu yahuliire eby'omugenyi yamugambiire, ahonaaho yamugamba ati, "Caali niiwe Aramanzaani! Iba nyowe akasiga yakugurra ebintu bingi hanu, leka mbikuhe." Omusaija óbu yahuliire ati yasemererwa muno. Omukazi yamuha ebyokulya byona ebi akaba ayahwire., Hanyuma omusaija yagarukayo owaabu. Ekiro obu kyahikire, Juma yagaruka, naaruga nambere akaba abungire. Mukazi we obu yamazire okumwihurra ebyokulya, amazire n'okulya, yamungambira ati, "Munyoro, enganjani yaawe Aramanzaani akaija hanu kukurora, baitu akasalirwa okutakusangaho. Kyonka ebintu bye byona ebi wansigiire nkabimuha, kandi akakusiima muno." Juma yarora mukazi we n'amaiso g'okuhunirra; yamukaguza ati, "Omusaija Aramanzaani ou orukungambira wankaha nyowe ou ntamanyire. ogu?" Juma obu yagenzire omu kisiika yasanga ebyokulya byona ebi akaba aguzire bitaliyo. Ahonaaho yakwata empirima ye yagonza kwita mukazi we. Omukazi yatandika kurra muno, nahabweki iba yamukwatirwa embabazi yaleka kumwita. Juma yagambira omukazi we ati, "Mukyara, leka kurra, huumura, hati kambungebunge hoona omunsi nyetegereze obu haraaba haliyo abakazi abandi abadoma nka iwe, Obu ndibasangayo na iwe tindikwita baitu obu ntalibasangayo ndikwita." Juma yakwata omuhanda yagenda kuserra abakazi abadoma abarukusisana nka mukazi we. Obu yarubasire omwanya mwingi, yahika ha kasozi karungi nambere hakaba hali ekikaali ky'Omukama. Juma yayegoonya haihi n'ekikaali eki, yaraaraho. Nyenkya, Juma na nyineeka obu bakaba nibalya hamu, Juma akagamba ati, "Ningenda kurora Omukama wa kunu, nyina obuzaale na uwe." Nubwo Juma yakagwize omusaija ogu, munywani we, kumugambira ibara ly'Omugo hamu n'amabara g'abazarraani be boona abaafire ira. Munywani we yamusoborra ibara ly'Omugo n'amabara g'abanyabuzaale b'Omugo ogu boona. Aho nubwo Juma acwa amagezi ag'okubanza kwehandiikisa amabbaruha omu mabara g'abazarraani b'Omugo ogu, hanyuma nukwo aimukyeho. Obu yayetegeriize kurungi enju y'Omugo nambere ekaba eri, akajwara obutengo yatandika kulima orwina nukwo aturukire omu nju hoonyini nambere Omugo akaba aikaliire. Juma akatalibana muno, empiita yamwiha kunu yamuta kunu, kuhikya obu yaturukiire omu kisiika nambere Omugo akaba aikaliire naatuka enkwanzi. Omugo obu yaboine omuntu naakukura hansi, yacwekwa enkinzi, yaburwa n'ekyokukora! Ahonaaho, Juma yaihayo amabbaruha ge gali aga akaba asiigire itak, yaga- kwasa Omugo, kandi yamugambira ati, "Mugole wange, leka kutiina, nyowe ninduga okuzimu, ntumirwe so na nyoko, na bagenzi baawe boona abaafire okukuramukya. Hati soma amabbaruha ago orole ebi bahandiikiremu." Omugo obu yahuliire ebigambo bya Juma yasemererwa muno, yateekereza ati abantu be boona abaafire ira bakyaliyo boomeezi. Atamanye nkooku amabbaruha ago gaali gahandiikirwe Juma wenka. Omwanya muke obu gwahingwireho, Juma yaraga Omugo kugarukayo okuzimu, baitu Omugo ahonaaho yaleetera Juma ebyokulya. Yamuha n'engoye zoona eza iba, kandi yaroramu engoye ezimu eze, yaiha Juma okuzitwarra nyina. Ebi obu byahoire, Juma akagaruka hansi omu kiina nambere yaleesirwe nubwo Omugo yaswekeriireho itaka, ebirago n'enkeeto. Juma obu yaturukire aheeru y'ekikaali, yairuka yakwata omuhanda gw'ekisaka kuhikya obu yaigukiire omu muhanda gwonyini ogwamuleesire. Obu akaba akyali omu muhanda naagenda, yarora omukaikuru naalima ha muhandarubaju, yamugamba ati, "Mukaikuru weebale.Iwe obu kunu halima abakazi? Owaitu nambere narugire halima abasaija bonka." Juma akeeyongera yagambira omukaikuru ati, "Leka nkuhe ekanzu yange enu niyo ojwale, na iwe ompe ekiteeteeyi kyawe, kandi ebintu binu obite hansi y'omuti guli, iwe ogutembe." Juma akagamba binu habwokuba akaba naayekenga ngu rundi Omukama nambere yarugire kubiihabiiha Omugo akaba naija kumuhondera. Obu bakaba bakyali aho, baarora omuserukale w'Omukama aizire bwangubwangu. Omuserukale yayeemerra yagambira Juma ati, "Iwe omukazi arukulima lekeraaho kulima. Omboniire amusaija naaraba hanu ayetwekere ekitambsara ky'engoye?" Nubwo Juma yagarukiremu omuserukale ati, "Mukama wange, omusaija ou rrukukaguza nguli atembere omuti. Ebintu bye abisigire hansi." Aho omuserukale asemererwa muno yayanguha kuhika ha muti, kandi yatandika kugutemba. Juma obu yaboine omuserukale naatemba omuti kukwata omusuma, yairuka bwangu, yakwata ekitambaara kye eky'ebintu yairuka yagenda. Omuserukale obu yasimburukire hansi yarora Juma nairuka akwasire ekitambaara, ahonaahoo omuserukale yatandika kumwirukya, baitu obu akaba naamwirukya yagwa, yasaasa muno. Baitu uwe Juma yairukira kimu naagamba ati, "Kucweke nteho ekiti." Yakika omu ka ye. Juma akaba amazire kutunga eki yaserraaga. Akasanga abakazi abandi abadoma abaasisanaga n'omukazi we. Nahabweki, eki kikakiza mukazi we kumwita. Kuruga akasumi ako, akateererra mukazi we kwerindaga n'okuteekerezaaga muno atakakozere kintu kyona. XIV OMUNYORO TINDUKWETEGEREZA


Instruction: Continue the following story in Rutooro: Kiro kimu omusaija Byenaku obu akaba naagenda omu rubuga rwa Bunyoro orwetwa Hoima, akatunga obulemeezi omu ruhanda rwe habw'okutamanya orulimi orw'abantu baayo baabazaaga. Uwe akaba amanyire orulimi Oruganda orwabazibwaga ha kyaro ky'owaabu. Obu akaba ali haihi kuhika mu rubuga, akarora igana ly'ente niirya. Yahunirra habw'oburungi bwazo, yakaguza omuliisa wa zo ati, "Ssebo zino ente zaani?" Baitu omuliisa w'ente atasobole kwetegereza orulimi orw'omuhinguzi yabalize, nahabweki akamugarukamu ati, "Tindukwetegereza." Omu kasumi ako Byenaku uwe akateekereza ati rundi ibara lya mukama w'ente ezi nuwe yali Tindukwetegereza. Nahabweki yagamba ati, "Omwami Tindukwetegereza musajja muggaga nnyo!" Obu yarugire aho, yagendera kimu yahika omu rubuga. Obu yarozire ekyombeko kikooto muno nabwo yakaguza omusaija omu ati, "Eno ennyumba yaani?" Omusaija atamanye eki akaba naakaguza, yamugarukamu ati, "Tindukwetegereza." Omusaija omugenzi yahunirra yagamba ati, "Onno Tindukwetegereza muggaga nnyo." Obu yayongiire kugenda omu maiso, yarora bbaasi enkooto muno, yakaguza omubingi wa yo, baitu habw'okumukaguliza omu rulimi oru atamanyire na uwe yamugarukamu ati, "Tindukwetegereza". Omu kasumi

Response: ako nabwo Byenaku yagumya ati, "Bbaasi egi na yo y'omusaija Tindukwetegereza". Omusaija ogu Byenaku obu yamazire kugura ebintu ebi akaba aiziriire akagaruka owaabu. Obu akaba atakataahire, yatangatangana abantu beetwekere omutumbi, abamu bakaba nibarra muno. Byenaku yabakaguza ibara ly'omuntu anyakufiire. Omuntu omu ateetegereze ekigambo kya Byenaku nahabweki yamugarukamu ati, "Tindukwetegereza." Byenaku obu yahuliire ati, ahonaaho yanaga ebintu bye, yatandika kurra muno. Akateekereza ati omusaija omuguuda muno ou akaba atungire itungo lya buli mulingo, nuwe akaba afiire. Omu kasumi ako yakwata omu nsahu ye yaihamu siringi kikumi, yaziha abantu abakaba beetwekere omutumbi kuziguramu embugo z'okuguziikamu. Hanyuma Byenaku akagenda mpora yahika owe. Yagambira mukazi we nkooku ebintu byona omu tauni byali by'omusaija omuguuda muno Tindukwetegereza, baitu omusaija ogu hati afiire. Kandi yayongera kugamba ngu uwe talyongera kugaya ebintu bye ebike ebi aina, ngu habwokuba noobu araatunga bingi nabwo ali w'okufa. Baitu abo abaahuliire ebi yagambire habw'okumanya orulimi Orunyoro n'amakuru g'ekigambo "tindukwetegereza," bakasekeereza muno Byenaku habw'obudoma bwe. XV EKISURA EKYAIBIRWE


Instruction: Continue the following story in Rutooro: Ira muno hakaba haroho omusaija ayasuuburaga ekisura omu kiikaro kya Kinkizi. Ekiro kimu hakaija omusuma omu mwirima, yatema enju y'omusuubuzi ogu, yaibamu ensaho emu y'ekisura. Omusaija onu omusuubuzi ayayetwaga "Muguuda", akagenda bwangu yarangira omunyoro we owa ha kyaro nkooku ensahu ye emu ey'ekisura yali ibirwe. Omunyoro akasorooza abantu be boona yabamanyisa ati, "Ensahu emu ey'ekisura kya Muguuda bagiibire omu nju ye ekiro. Busaho kugurukyagurukya, ekisura eki kiibirwe omu hali inywe. Hati ningonza ogu ayakiibire ayerange." Baitu busaho n'omu ayasoboire kwegamba hali omunyoro. Nubwo abantu baahanwire bati, "Kirungi tuserre amagezi goona agaraatukoonyera kumanya omuntu ogu." Nubwo omunyoro yayemeriire hagati omu bantu be yarangiira ati, "Omuntu weena araayegamba wenka ati, 'Niinyowe naibire ekisura' araaheebwa ekisembo." Baitu nabwo busaho n'omu ayasoboire kwimuka akeegamba wenka nkooku yaibire ekisura. Nahabweki omunyoro akateekereza muno, yaimuka yagambira abantu be ati, "Hati ncwire obuti bunu kandi bwona bwina obura bwa fuuti emu buli kati? Omu kasumi kanu, ningenda kubagabira obuti bunu, buli omu omuli inywe araatwara akati kamu. Nyenkya inywena mubugarre hanu. Ogu aliba aibire ekisura,

Response: akati ke nikaija kuraiha kweyongeraho inci emu." Omunyoro akagabira abantu boona obuti obu, hanyuma baagarukayo omu maka gaabo. Omusaija omu ayayetwaga Timbigamba, ou akaba aibire ekisura, obu yataahire omuka, yatandika kutiina n'okutukumira. Yagamba ati, "Leero nkole ki? Akati kange omunyoro akampaire nikaija kuraara nikakura; nahabweki kancwe amagezi nkakoneho akacweka akaakweyongiireho." Omu kasumi ako nubwo aomusaija Timbigamba akwata omuhyo gwe akona akati akayahairwe omunyoro. Obwire obu bwakiire Timbigamba n'abantu abandi boona baagenda omu rukurato nkooku omunyoro waabo akaba abaragiire. Obu bamazire kwesoroza boona, omunyoro yatandika kulenga obuti. Obu yahikireho Timbigamba, akasanga akati ke kagufuhaire katarukwingana n'obwabandi, nahabweki omunyoro yarangirra hali abantu boona ati, "Timbigamba nuwe yaibire ekisura kya Muguuda." Abantú boona baatandika kusekeereza Timbigamba bati, Obusuma bwe!" Kandi omunyoro yaragira omusuma ati, "Garraayo bwangu ekisura kya Muguuda omwesengereze akuganyire; kandi hati obanze ogambire abantu boona omu rukurato runu oti, 'Mpemukire kuba musuma. Tindyongera kwiba ekintu kindi kyona ekya mutaahi wange'." Timbigamba nukwo yakozire. Okuruga obu akafooka musaija murungi kandi w'omugaso omu bantu abayaikaraga na bo. XVI OMUKAIKURU N'ENTE YE


Instruction: Continue the following story in Rutooro: Hakaba haroho omukaikuru ou akaba aina ente ye emu. Ekiro kimu yagonza kugiguza nahabweki yagifunya kugitwara omu katale. Obu yahikire ha kyambu, ente etasobole kwambuka. Kinu kikaleetera omukaikuru kutalibana muno habw'okurabya ente ye omuhanda ogwa hara ogw'obwerre bwonka. Omukaikuru yatuntura yateekereza ati abasuubuzi b'ente naija kusanga baguzire ente zindi. Omukaikuru obu akaba akyali aho naateekereza eby'omuhanda, yarora embwa. Na yo ekaba eremerwe kwambuka kugenda nseeri. Omukaikuru obu yacwiremu kufunya ente ye kugirabya muhanda gundi, n'embwa na yo yamuhondera. Baitu obu bakaba batakahikire hara, omukaikuru yarora enjangu yagimanyisa nkooku ente ye eremerwe kwambuka ekisaaru. Enjangu yamugambira eti, "Nyowe ndi murwaire tindukusobora kukuhimbisa ente kugyambura, kyonka ogambe embwa erume ente egi nukwo ente iruke n'amaani eyambuke nseeri." Baitu omukaikuru obu yagambire embwa kuruma ente, embwa yo yayanga. Omukaikuru obu akaba yayeyongerayo, yarora omwigo ha muhandarubaju, yagonza kugwihayo nukwo guteere embwa, nukwo embwa erume ente, n'ente nukwo eyambuke ekisaaru egende omu katale. Baitu omwigo gwayanga. Omukaikuru yabiihirirwa kimu habw'okurora akeereriirwe kuhika

Response: mu katale mu kasumi koonyini. Baitu ahonaaho akarora enkubebe, yaziragira kuruma omwigo nukwo na gwo guteere embwa, embwa erume ente, nukwo n'ente esaalirwe, eyambuke ekisaaru. Enkubebe zitaikirize kuruma omwigo. Baitu omukaikuru akeeyongera kugenda omu maiso; hunyuma yatangaana enkoko. Yagye- sengereza ikirize esome enkubebe nukwo na zo zirume omwigo, omwigo guteere embwa, nukwo n'embwa erume ente iruke eyambuke ekyambu, agitwale omu katale. Enkoko etahuliirize eby'omukaikuru yagigambire; kyonka omu kasumi ako omukaikuru akanagira enjoka amaiso, yagyesengereza eteme enkoko nukwo enkoko esome enkubebe, enkubebe irume omwigo, nukwo omwigo guteere embwa, embwa erume ente, nukwo n'ente esaalirwe eguruke eyambuke ekisaaru, nukwo omukaikuru agihikye mu katale agiguze bwangu akatale katakaabwire. Enjoka yaikiriza kukoonyera omukaikuru. Ahonaaho yakwata enkoko, enkoko na yo yatandika kusoma enkubebe, enkubebe zaaruma omwigo, omwigo gwateera embwa, embwa yaguruka yaruma ente, ente ahonaaho yaguruka yayemiisa nseeri y'ekyambu, n'omukaikuru na uwe yayambuka; kandi yasiima muno enjoka okubanza. Hanyuma yahikya ente ye mu katale yagiguza; byona byahwa kurungi. XVII OBUCWANGYA BWINGI BUKAFEEREZA KATABAAZI ENJOJO


Instruction: Continue the following story in Rutooro: Omu biro bya ira hakaba hakuzire omuti mukooto muno haihi n'ekikaali ky'Omugabe. Omuti ogu gwasiikirizaaga abantu b'omu kikaali okutarora kurungi ebintu ebya hara. Na habweki Omugabe akasorooza abantu be yabamanyisa ati, "Omuntu weena ou araatema omuti gunu akagunaga hansi n'endyamiti y'ekiti etali y'ekyoma, ndaamuha ekisembo ky'enjojo eyemeriire." Abantu boona baatiina kwikiriza obu baahuliire Omugabe naagamba kutemesa omuti endyamiti y'ekiti: Omusajja omu, ibara lye Katabaazi, akaikiriza kulengaho kutema omuti ogu. Nahabweki Omugabe yaragira abagaragara be kuha Katabaazi endyamiti y'ekiti n'omuntu omu ow'okumurolerra nkooku arukutemesa endyamiti ei baamuhaire. Ahonaaho Katabaazi yatandika kutema omuti, baitu naateekereza muno amagezi agaaraacwa okweihaho omusaija ayamulindaga. Nubwo yamubiihabiihire bwangu ati, "Awe, Caali dora enimi y'empara yacwanganiza hali, gihondere ogicumite." Omusaija obu yahuliire ati, ahonaaho yasomora icumu lye yakwata enkiro ei Katabaazi yamwolekere yahondera empara. Katabaazi obu yaboine omusaija ahweriireyo, yaihayo endyamiti ye ey'ekyoma ei akaba aserekere, yatandika kutema omuti bwangu-bwangu. Obu yarozire omuti guli haihi kugwa hansi, yalekeraaho kutema, yasereka endyamiti ye ey'ekyoma, yaikarra kuhuumura naalindirra omusaija oli ayamulindaga kugaruka, nukwo anage omuti na uwe naarora. Hanyuma y'okuhondera empara ei ataraboineho, omusaija akagaruka ajwahire muno. Katabaazi akamuganyira habw'okujwaha ati, atagiisire. Ahonaaho Katabaazi

Response: yakwata endyamiti y'ekiti omungaro ze yasonga omuti gwagwa hansi guti "bbu". Omusaija na Katabaazi baagenda baamanyisa Omugabe nkooku Katabaazi omuti agutemesese endyamiti y'ekiti yagunaga. Omugabe akasiima muno Katabaazi kandi yamugabira enjojo nkooku akaba amuraganiize. Katabaazi yasemererwa muno yatandika kufunya enjojo ye kugitwara owe. Baitu obu yahikire omu muhanda yateekereza ati, "Obu ndaatwara enjojo enu omu ka, nkagiita, abantu baingi nibaija kwija kunsaba enyama nibagiimaraho, na habweki kampiige akasoro akatoito nuko ntwale omuka, enjojo nsige nagisereka." Katabaazi obu akaba naateekereza ebi, yarora endahi neesoma mu musiri haihi n'omuhanda. Yasemererwa ati, "Otyo kankwaté endahi enu niyo ntwale omuka". Ahonaahó Katabaazi yasiga enjojo yonka yairuka kuhambya endahi. Endahi obu yamuboine ekairuka yayongera yaharruka yamusiga. Katabaazi obu yagarukire kurora enjojo ye nambere yagisigire, akasanga na yo irukire etaroho. Katabaazi akagiserra yaburra kimu. Nubwo yagarukire omu ka ye abiihiirwe. Mukazi we akaba amazire kuhura nkooku iba yahairwe Omugabe enjojo habw'okutema omuti akagunaga n'endyamiti y'ekiti, nahabweki akaba asiire oburo ateekereho enyungu alindiriire iba kuleeta enjojo kugigaba nukwo bacumbire abantu obugenyi. Baitu obu baamusiimire omu irembo Kataabazi ebyara yabita omu nyindo yahungya omutwe ati, "Mundeke kwonka, enjojo enyirukireho, amagezi gange naacwire gakafa busa."


Instruction: Continue the following story in Rutooro: OKUSIIMA Zitali mbabazi za Mukama busaho musomi w'Orunyoro-Orutooro ayaakugarukire kuta amaiso ge omu Kibbaate kya Kaseegu n'Enganikyo Ezindi. Bitabu bingi muno ebibuzibwaho habw'itima ly'abantu ababa batarukugonza orulimi oru biba bihandiikirwemu, rundi abahandiiki baabyo. Baitu omulingo Kibbaate kya Kaseegu ogu kyabuziibwemu okumara hati haihi emyaka makumi ana(40) niguhuniriza. Nigumanywa abo bonka abaasangire nikibasemeza kukibuzaho Okuturuka kwakyo kunu okwa kabiri ninkusiimira Professor Dr.Oswald Ndoleriire Omutandiki w'okwegesibwa kw'Orunyakitara ( Runyoro-Rutooro, Runyankore - Rukiga) omu University ya Makerere Kampala, hati anyakuli mukuru (Dean) wa Faculty of Arts omu University niyo emu. Obu akaba naatandikaho okwegesibwa kw'Orunyakitara akakora kyona eki arukusobora okuzoora kopi ya Kibbaate kya Kaseegu nukwo asobole okugyokyamu kopi ez'okwekoonyeza omukusomesa orulimi oru. Baitu kandi nabwo noobu yaihiremu kopi ezi, hakabaho orupapura rumu orwabuziremu, orutaakusobozeseze Kibbaate kya Kaseegu kugaruka kuteerwa obwa kabiri omumulingo ogu kikaba kihandiikirwemu okubanza Omujuni wa Kibbaate kya Kaseegu anyakumaliriireyo ni Binyina Kiiza Popius Adyeri hati anyakuli Ag. District Education Officer omu

Response: Distrikiti ya Kamwenge, kyonka omukasumi ako owaakaba naakoorra omu Distrikiti ya Kabarole nka Assistant Education Officer. Omukuru onu obu yaboine oku nkaba nintalibana kuzoora kopi ya Kibbaate kya Kaseegu nukwo nsobole kugaruka kugiteeza omukyapa, akalengaho na uwe nkooku arukusobora kuseerra kopi egi akagindeetera. Noobu kopi ei yandeetiire eraaba ekaba na yo neeburwamu empapura ezimu, baitu habw'okusangwa na kopi Professor Ndoleriire ei akaba ampaire, empapura ezikaba nizikiburamu nkasobora kuzitunga kwijuliriza empapura ezikaba nizibura omukopi Omuny. Binyina ei yampaire. Omumulingo ogu Kibbaate kya Kaseegu esoboire kuhika hakugarukwamu okuteerwa buhyaka ekakira na hamulingo ogu ekaba ehandiikirwemu okubanza. Ihangamura niyo emirimo ey'okwemanyiirizaaho eby'Orunyoro-Orutooro erikusangwa ha buli kumaliirra kw'ebyokusoma. Abakuru banu ababiri abasobozeseze Kibbaate kya Kaseegu kugarukaho buhyaka nimbasiima okwinganirakimu oku ndukusiima Nyinanyowe, Sesiria B.K.Tinkasiimire ayampangiremu engonzi z'orulimi rwange, Orunyoro-Orutooro, kandi yaikara nankoonyera omu buli kutalibana kwange okw'okuhandiika ebitabu eby'okwegesezaamu orulimi oru. Mukama ayamwihire omunsi amuhe ekihuumuro ekitalihwaho. Amiina. L.T. Rubongoya 1 - KIBBAATE KYA KASEEGU N'EBISORO EBY'OMUKISAKA


Instruction: Continue the following story in Rutooro: Omubiro ebi, baawabisoro, omukasumi ako abakaba nibalemwa Warujojo, bakatandika kuseesira abantu, nibabanyagaho ebyokulya byabo, hanyuma nibabitwara omukikaali kya mukama wabo Warujojo, nibabihunikayo. Abantu bakalengaho okwerwanaho, baitu batasobole; habwokuba baawabisoro baijaga bali omwihe ery'amaani muno. Ebyokulya obu byahwaga omukyaro ekimu, baawabisoro baagendaga okubiseerra omukyaro ekindi. Nukwo bati, okuhikya ensi yoona obu baagireetiire enjara ey'amaani muno, eyaisire abantu baingi muno, hanyumaa abakebake

Response: abaasigaireho bakatandika okusoromaga ebikoorakoora eby'omukisaka hamu n'okuhaigaga emihama y'ebimera nibyo nibalya. Buli obu baakagendaga okunyaga ebyokulya omubantu, omukikaali kya mukama wabo, baawabisoro baasigamuga omulinzi omu ow'okusigara naakisemeza kandi naalinda n'ebyokulya ebi banyagire okuruga omubantu. Obwire obu bwakyaga nyenkya, bacumba balya, hanyuma barabamu. Baagarukaga rwebagyo omukairirizi n'eminyago yabo. Enyuma bakaba batainayo kintu kyona eki barukwekengayo, habwokuba ensi yoona bakaba nibasisana abagisingwire.


Instruction: Continue the following story in Rutooro: Kiro kimu, Mbahe, omukazi muk'omusaija omu ayayetwaga Kaseegu, kandi omukasumi kanu owaakaba aina enda, obu akaba ali gw'omumyegeego y'ekisaaru naaseerra ebikoorakoora ebi baraaraagira na iba, akahuurra ekintu omunda ye nikimugira kiti, "Maau, nyowe mutabani waawe Kibbaate kya Kaseegu ningonza kumanya obulyo obukuleeta omukisaka kunu kugwa noibuza oti, kandi kunu otaina maani?" Mbahe obu yahuliire ihano erirukusisana liti, yayecura n'obutiini bwingi muno. Baitu ekintu omunda kyo kyamugarukamu kiti, "Tosemeriire kwecura Maau, habwokuba anyakukukagwize niinyowe Kibbaate kya Kaseegu, mutabani waawe. Ningonza ommanyise eki nkukagwize." Ekiizire tibatanga. Mbahe na uwe obu Yaboine byaba biti, aho na uwe nukwo kusoboorra byona ebyabaireho. Hanyuma y'okubisobo ora, hati akahuurra nyakintu eki

Response: nikimugarukamu kiti, " Nikyo ngodeze kumanya eki." Kiti, 'Hati obu oraataaha, ogambire taata aije omukiikaro kinu antemere engoyagoye zinu, hanyuma azinsibiremu omuguha gw'omuliiti, ogurukuhikya ebifuba makumi abiri. Kiti, 'Obu alimara okunsibira omuguha ogu, hati agende anseruurre omwigo gw'orukoma orurukukira ezindi zoona obukooto, aije agumbabire kurungi, habwokuba, gwo, n'omuguha ogu aransibira, nibyo bikwato byange ebi ndukugonza kuhiigisa obu ndiba mmazire kuzaarwa." Obu yahikire omuka, yatebeza iba, Mbahe, ebintu byona ekintu ky'omunda ebi kimuragiire. Okubanza Kaseegu akabyeta bigambo by'iraru kwonka, baitu obu yaboine okutuntura okw'amaani mukazi we oku akaba aina, aho na uwe yaikiriza okukora ekyamusabirwe. Omubusumi obutali bwingi muno, omuguha akaba amazire ira kugusiba, n,omwigo agutemere ira.


Instruction: Continue the following story in Rutooro: Kiro kimu, obwire obu bukaba nibutaagurukana Mbahe akahuurra ekintu omunda nikimugira kiti, "Maau, ebintu nasabire isenyowe kunkoorra akabimara?" Nandiki Mbahe ati, "Byona biteekaniziibwe ." Nandiki ekyomunda kiti, "Obusumi bw'okuzaarwa kwange hati bwahika, nahabweki teeza amaju onzaale." Nandiki Mbahe ati, "Kandi nyowe nkanga ki!" Ahonaaho amaju agateeza, Kibbaate kya Kaseegu, rwagambiire omunda ya nyina atakazairwe, amuteera hansi. Ise obu akaba naamara kumusaarra anti (okumusaraho orulera), ahonaaho naazooka ali musaija mukuru. Byona akagwize ira ise ati, "Ebintu byange nakusabire kunkoorra biraha taata?" Nandiki ise n'okutiina kwingi muno ati, " Ka mbikuleetere mukama wange." Nandiki Kibbatte ati, " Leka kutiina taata habw'okurora ndi nti. Nyowe ndi mwana waawe nk'abaana abandi boona, abantu aba bazaara, nahabweki tindi mukama waawe. Kimu kyonka ndoho habw'okujuna obwomeezi bwawe, n'obwa nyinanyowe hamu n'obwa bantu abandi." Nubwo hati Kaseegu aihayo omuguha hamu n'omwigo abimuta omumaiso. Nandiki Kibbaatte ati, " Ninkusaba ompe n'endyanga yaawe egi." Kaseegu agiihayo, agimuha. Nandiki Kibbaate ati, "Otyo muno taata." Akwata nyamuguha guli, aguzingazinga, hanyuma aguta omundyanga ise ei amuhaire. Akwata omwigo gwe omungaro, hanyuma agambira bazaire be ati, "Mwikale n'obusinge, turaabonangana ira." Kaseegu: Mukazi wange, Mbahe, muntu ki araboine ihano erirukusisana liti? Mbahe: Musaija wange, eki itwe turaakimanya tuta? Ningira "Gamanywa embeba ezi nyakugaraaramu. Ebifa omumaju g'abantu abandi itwe tubimanyire?

Response: Turaalyehanuuzaaho oha, ningira abantu bakafa baatuhwaho! Ihano lihanuurwa ayaliboine. Kaseegu: Bunu hati iwe nooteekereza ngu tukole ki? Mbahe: Kandi turaakora ki musaija wange? Kuroleerra kwonka, ekiraakaija. Kaseegu: Kuroleera? Gambira kimu oti, "Hati okufa kwaitu kuhikire!" Mbahe: Kuhike kube kutahikire, byona nikyo kimu, eki kinosi kitugwire handa, titukyaina mulingo gwona ogw'okukyeihaho. Ka tufe, bunu abaakafiire abo boona, bakaitwa amahano? Kaseegu: Baitu haakire mukazi wange ekyabo kimanyirwe ngu bakaitwa enjara; kandi oraakirenga ekyaitu hanu, abaagya kwitwa eki tutamanyire. Mbahe: Kiha eki otamanyire? Ningira entandiko y'ebintu byona okagibona; emiguha niiwe wagisibire kandi n'emiigo niiwe wagitemere, kandi oija ota hati kugamba ngu twagya kwitwa eki tutamanyire? Nyowe aho nuho ndukugambira nti turoleerre kwonka. Ekiraija nikyo kiraija. Kaseegu: Baitu mukazi wange, abantu ka bafa nibataaga, na itwe twiruke twesereke omukiikaro ekindi, obu araagaruka atuseerre tubule! Mbahe: Twafaakwo nitutaaga Mbahe! Tusobora tuta kwesereka ekintu ekyagambiire omunda kitakazairwe, hanyuma kyakuurraaho ahonaaho nikikyaruga kuzaarwa kiti? Kaseegu: Deero nu mukakazi wange gambira kimu oti, "Tuzaire ihano?" Mbahe: Nooha amanyire? Kaseegu: Baitu ngu obu bwona nfaaki? Habwaki ntaruga ha bigambo Kaseegu! Niinyowe ndukugya kufa nyenka! Mbahe: Otaija kusiiba noonyekwasa. Kwata omuhanda gwawe ogende, nyowe tinkutangire. Kandi nyowe ekindugire omunda ndaakiiruka nta? Obu kiraaba kiri ky'okuunyita, nuho kiraakaanyitira hanu! Kaseegu: Bihoire ebi, bireke Ka turoleerre kwonka!


Instruction: Continue the following story in Rutooro: Omukugamba bazaire be ati, "Mwikale n'obusinge, turaabonangana ira" Kibbaatte kya Kaseegu akaba naagenda kuseerra ekikaali kya Warujojo mukama wa baawabisoro abaanyagireho abantu ebyokulya byabo. Kandi noobu ekikaali eki kiraaba kikaba kiri hara muno, uwe kitamutwarre busumi bwingi muno okukihikaho, habwokuba akaba atarukurubata nk'omuntu owa buli kiro. Ebintu byona hali uwe bikaba hati bihindukire kundi. Uwe wenka akaba naasisana nk'akagurusi k'akanyaruhere akanyakuli haihi kucwekana. Omwigo gwe gukaba nigusisana akaigo ak'omugurusi ayecumbagiririzaaho, kandi omuguha gwe omundyanga nigusisana orugoyagoye bugoyagoye oru bategesa endahi. Nkooku buli kiro omukikaali baawabisoro baasigamuga omulinzi omu wenka, Kibbaate okuhika omukikali kya Warujojo, owaakaba asigaire ali mulinzi akaba ali Warugabi. Izooba obu likaba lyatemba, ensoonooki ehingwire, Warugabi owaakaba ali omumirimo ye ey'okusemeza ekikaali, akaija kwinunura amaiso ge, akasanga akagurusi k'akanyaruhere kamwemeriire omumaiso. Kibbaate: Nganyira mukama wange okuhika nambere oli ntabandize kweranga. Tiinyina maani g'okugambira hara, ndi haihi n'okukaba! Warugabi: Nooruga nkaha, kunu ka hatataahaayo bantu? Kibbaate: Ninduga oku omunsi ya hara muno waitu. Enaku nizintaza. Ninseera ekikaali kya Warujojo, mukama wa baawabisoro, kusengamu. Manya nikyo kinu, tiimmanyire! Warugabi: Mara mutaahi wange abasenga omubikaali by'abakama basisana iwe aho? Kibbaate: Iwe ogizire ndi mukuru muno waitu? Ningira enaku z'obutalya nizo zaanyisire! Kugwaho omuntu w'embabazi akampaho ebyokulya okumara ebiro bisatu, noosanga naanye naba

Response: musaija nkaki; orukaca runu nooruseerra nirukubura. Warugabi: Habwange, embabazi eza mulingo ogu nyowe naakuzikukwatiirwe; baitu tikirukusoboka, habwokuba busaho muganjano gwona oguli hagati y'abantu na baawabisoro. Nyowe obu ndaazikugiirra, bagenzi bange baleme kuzikugiirra. Rundi bagenzi bange obu baraazikugiirra, Omukama wenka aleme kuzikugiirra. Nahabweki noosanga kiri kintu ky'obulemeezi muno kukuha obukoonyezi obu orukwetaaga Kibbaate: Obu eki, waitu, nikimanyisa ngu ekikaali ky'omukama ou ndukuseerra nikyo kinu? Warugabi: Kyo, okuba nikyo, nikyo, baitu nkooku naruga kukugambira, tikiri kyangu kukusengesa hanu. Okubanza, toli muntu kasengesebwa omubikaali by'abakama. Okuzire muno, kandi n'orukaca rukumazire. Ekya kabiri, baawabisoro n'abantu baba banyanzigwa. buli omu hali mugenzi we Kibbaate: Eky'obukuru eki waitu, nkikumanyisize. Nkugambiire nti, tindi mukuru muno, obuceke nimbuleeterwa enaku z'obutalya. Kandi kinu eky'obunyanzigwa, eki orukugambaho, habwange eki nyowe tikyakunkozireho; habwokuba obu naakubaire nyina enzigu na baawabisoro tinaakuteekeriizeeho kwebinga mukama wabo. Okumwirukiraho kwange nikumanyisa ngu mmwinamu obwesigwa, niimmugonza kandi nyeteeekaniize okumuheereza n'obwesigwa, hamu n'okumurwaniirra omumulingo gwonyini, omwiru ogu arwaniirraamu mukama we. Warugabi: Kakuba etali njara n'oburwaire obu, okaba omanyire kugaaniira. Baitu ibara lyawe niiwe oha? Kibbaate: Niinyowe Itaza, waitu. Warugabi: Obu oraaba noogonza kuhikibwa hali Omukama, ikaarra aho omulinde.obu araija, araagira eki akucweriiremu uwe wenka. Kibbaate: Otyo muno waitu, obu wakabona natunga embabazi okuruga hali iwe, obu byona biraagenda kurungi.


Instruction: Continue the following story in Rutooro: Warugabi obu yamazire emirimo ye, yaihayo oburo bwe, yatandika kukaranga. Obu bwayomere, yabuteekuraho; hakyoto yateekaho omukubi. Obu akaba naasa, yasaba Kibbaate (ou uwe yali namanya nka Itaza) aije agume naamucumirayo omuurro. Omukubi obu gwahiire, Warugabi yaija yaguteekuraho, hanyuma yateekaho enyungu. Kibbaate yayeyongera okuguma naamucumirayo, hanyuma uwe yagarukayo okumaliiriza empuule ye ey'oburo eyeekaba ekyasigaliire. Obu yagimaliiriize, yaija yasasira enyungu, yahya, hanyuma yatandikiraho kuhotora. Obu akaba naahotora nubwo yagarukiremu okubaza na Kibbaate ati, "Ebintu byawe byona munywani wange Itaza nibiremesa! habwokuba noobu omuntu yakuba naagonza kukuha akookulya, nabwo naasoberwa nambere araakakuteera, n'oru rukaca rwawe ruti! Nubwo hati Kibbaate yamugarukiremu ati, "Eki tikiri ky'amaani waitu, habwokuba omundyanga yange munu nyinamu akateeko kange; kakuba omuntu ow'embabazi agonza kumpa akookulya, naasobora kukanteera, hakateeko kange ako nindiiraho." Oburo obu bwahiire, Warugabi yaihuraho obwe omundiiro; hanyuma hati yagamba Kibbaate ati, "Akateeko kaawe ogambire karaha nkuteereho oburo?" Nandiki Kibbaate ati, "Leka nkainganize kurungi waitu: ekitaingana aho! nooha ondi abaire naija kwijuka kumpa akookulya!" Omukubaza ebi byona, uwe ali omukutegeka kurungi orugoyagoye rwe, nukwo Warugabi obu araaba naija kugira ati ka amuteereho oburo, nyakyegira rugoyagoye ruli arumujweke omubikya. Nukwo kyakabaire kwo. Warugabi obu akaba nainama ati okuta oburo hali Kibbaate eki akaba naayeta kateeko, ahonaaho kihereeruuka kugambwaho, nyakyegira kateeko kali, naakajweka omubikya bya kibanza kugambwaho. Byona hati ebintu bihindukire ira. Kibbaate takyali kagurusi k'akanyaruhere, baitu omusaija rutaaba

Response: atakazookerega kimu hansi y'izooba. Nyakyegira rugoyagoye ruli hati rufookere ira muguha gw'omuliiti nkooku gwakasibirwe okuruga kara koona. N'engusuuru haiguru ikarayo, nka ha twagambira hanu, ahurutwire ira, kandi n'omuguha gufubasire ira omubikya bya Warugabi. Agenzire nairuka agubohiire ira hamuti omukooto ogukaba guli haihi nkaho, hanyuma hati aihireyo ira nyamwigo gwe guli, omukasumi kanu ogunyakugarukire hamulingo gwagwo ogu gwatemiirwemu, atandikire ira kuteera Warugabi nkooku arukusobora. Obu yaboine Warugabi atakyaina kintu kyona eki asobora kwegasira, yamukaguza ati, "Warugabi, okukuteera nkakwitira kimu hati, hamu n'okundaganiza okukora ekintu eki ndaakugambira, nookomaho kiha?" Nandiki Warugabi ati, "Mukama wange, haakire ngambira ekintu eki orukugonza nkole, baitu onjune obwomeezi bwange!" Nubwo hati Kibbaate kya Kaseegu yamugirzire ati, "Okuunyoleka ngu mali mali noija kukora kwo ekintu eki ndaakusaba, hati zibiiriza okuhikya obu ndaakuragira kuzibuurra." Nukwo kyabaire, Warugabi yazibiiriza. Obu akaba azibiiriize, Kibbaate kya Kaseegu yaseerra ekigega ky'ekisombera, hanyuma yagenda omuli emu ha nguli ezihunikirwemu oburo, yabukiijuzaamu. Nubwo hati yaleesire n'oburo Warugabi obu akaba amazire kwihura, na bwo yabugereka hali obu, obwe'ebisi, obu akaba amazire okuta omukigega. Yaleeta n'emikubi etali ya mulingo gumu, na yo yagitamu, hamu n'omukubi ogukaba gumazire ira kucumbwa. Obu yamazire kuhingika ebyokulya byona, ebi akaba naayetaaga, omukisombera eki, hati yaizira Warugabi yamugira ati, "Warugabi, noogumiza kimu mali ngu obu naba nkurugireho tolengerehoga kuzibuurra amaiso gaawe naakataito kati? Nandiki Warugabi ati, "Waitu ogu gwakuba muziro."


Instruction: Continue the following story in Rutooro: Nandiki Kibbaate ati "Nkooku ohikiriize ekiragiro kyange eki, eky'okuzibiiriza amaiso gaawe okuhikya kasumi kanu, nukwo ndukugonza ohikiirize oti na binu ebi nagya kukuragira hati: "Omubintu byona ebi oboine hati otagira kintu na kimu eki ogambiireho bakama baawe. Obu baraija obagire oti, 'Obu mbairege ndi aho, mpuliirege iguru lyahinda, ensi yatengeeta. Omusaija arukwetwa Kibbaate, kandi atakazookeraga kimu hansi y'izooba, mboinege nangwera nk'ekiriba' Oti, 'Okumanya antiire yampoisokoroza, n'ag'okwecumbira akookulya gambuzire' Oti, "Kandi obu amazirege kunteera, tinsoboirege kumanya n'omuhanda ogumutwairege.'" Warugabi okuhuurra eki, ahonaaho agarukamu Kibbaate ati, "Juumura obwomeezi bwange mukama wange, ebi byona ebi ondagiire nukwo ndaabigamba. "Nandiki Kibbaate ati, "Hati nagya kukusumuurra kyonka otalengeraho kimu okurora eki ndukukora; kandi noobu ndaamara kukusumuurra, otalengeraho kimu okurora omuhanda ogu ndukukwata. Oraazibuurra naamazire kugenda kaanyaho." Nukwo kyabaire kwo. Hanyuma y'okumusumuurra, Kibbaate kya Kaseegu akeetweka nyabyokulya biri, ebi akaba amazire ira kuta omukigega, yakwata omuhanda gwe yagenda. Nka ha nambere ente itaahira aho, bazaire be omukasumi kanu abakaba batakyaina n'eby'okugamba, bakamwecuurra omwirembo. "Mutasangwa mwayecura!" ogu ni Kibbaate naagamba ise na nyina, abasangire omubiti by'omulyango amaiso bagahangire enkiro. Ati, "Niinyowe Kibbaate Kya Kaseegu mutabani waanyu. Ngarukire nkooku mbaraganiizeege nyenkya enu" "Kandi eki ayetwekere kiki?" ogu ni Mbahe naakaguza iba. "Mukazi wange okaguza eki olibona, ngu abagya okuzimu balyayo ki?" ogu ni Kaseegu naamugarukamu. Ati, 'Ka tulinde akitaahye omunju, turaakirora.'" "Mutaahe omunju murole ebya Rugaba abakoliire," ogu ni Kibbaate naayeta bazaire be abakaba bakyali omumulyango n'okuhuniirra okwijwire obutiini.

Response: Kaseegu hamu na mukazi we Mbahe obu baataahire omunju, bakahuniirra kwonka okurora ekigega ekiijwirwemu oburo obukaba butarukuteekerezibwaho omunsi. Aho nukwo Kaseegu kugamba ati, "Mwiru wange, nkooku na iwe wenka okigambire obu obairege noija, ngu niiwe Kibbaate kya Kaseegu mutabani waitu, hati ningonza kukukaguza. Oburo bunu bwona wabwiha nkaha?" "Taata" ogu ni Kibbaate. Ati, 'Enu nkooku eri ntandiko butandiko kwonka, tinaakugondeze omukasumi kanu okubazaaho ekiikaro nambere nyihire oburo bunu, hamu n'omulingo mbutungiremu. Ekirukukira oburungi nukwo inywe hati kukwata eki mbaleetiire mukalya. Ebindi byona ebirukukifaaho mulibimanya omubiro ebitali bya hara.'" Nandiki Kaseegu ati, "Okulya noobu turaaba nitugya kulya, kyonka abantu bagamba ngu nyineeka talya kintu atamanyire nambere kirugire." Nandiki Kibbaate ati, "Eki na nyowe, taata, ninkyetegereza, baitu nkooku na iwe wenka ebintu obyeroliire, kyakubaire kirungi kugumiisiriza okuhikya ntungire eki ndukugendeerra." Omukasumi kanu Mbahe akahindukira iba yamugira ati, "Kandi iwe musaija wange, ebi byona iwe obifiireho ki? Obu oraaba oli w'okulya, amaizi ngago, naaba tulye," Nandiki Kibbaate ati, "Eky'orukugamba kihikire maau. Binu byona biroho habw'okujuna obwomeezi bwanyu, nahabweki nimusemeerra kulya ebyokulya byanyu, mutainamu butiini bwona. Kandi timusemeriire kutuntura habw'okurora ntarukusobora kulya na inywe, habwokuba akasumi kange akokulya na inywe ebi murukulya, tikakahikire." Nk'omuntu ow'akatima kasangirwe kaliyo weena, hanyuma y'okuhuurra ebigambo bya mulingo ogu, Kaseegu atongere kugambayo ekintu kindi. Akakwata amaizi mukazi we aga yamuhaire, yanaaba; hanyuma bombi, uwe na mukazi we, baatandika kulya oburo obwaizire bumazire ira kucumbwa. Oturo otu baagwijagiire kiro eki nubo baatumanyire.


Instruction: Continue the following story in Rutooro: Nka buli kiro baawabisoro oku baakakoraga omukikaali kya Warujojo, izooba obu lyagwire baacuurra. Obu baahikire omukikaali, gaabura oburoro. Warugabi akaba atakyamanyirirwa. Obu baamukaguzaaga eki abaire, "deka" yonka niyo yabagarukamuga. Kyaira muna nubwo yatandikire okubagambira naahondera ebigambo Kibaate ebi yasigire amuragiire. Bagenzi be hamu n'Omukama bakafa bahuniriire kwonka habw'okuhuurra ekintu eki bakaba batarukunihira naakake. Baitu nkoku bona bakaba bajwahire, ebya Kibbatte bakabanza kubita harubaju; buli omu yagya omukwetalibanira habw'ekyekiro. Okucumba n'okulya obu byahoire, Omukama yayeta orukurato okwija kuhannuraho ebya Kibbatte hamu n'okukoma owaaraasigara naalinda ekikaali nyenkya. Hakabaho ebigambo bingi ebyabaziibwe hamusaija ogu ayatiire Warugabi yamuhoisokoroza ati, okuhikya omukumaliirra boona obu baateekeriize ngu anyakumatiire abaire ali muntu nk'abantu abandi boona. Baagira ngu Warugabi habw'okutaba na maani nikyo omusaija ogu amugiriire ati. Bati kakuba nihasigara omusaija ow'amaani, emanzi, ebi byona tibisobora kubaho. Nubwo hati, hanyuma y'okwekaguzaaho baawabisoro be, Warujojo yakomere Waruhisi nuwe nyenkya kusigara naalinda ekikaali. Eki na Waruhisi na uwe akakisiima, kandi akahaya omumabona (omumaiso) g'Omukama na bagenzi be boona ati, "Leka nyowe Mahiiha nsigale kwo, waitu, oleke ndolengana n'omusaija ogu", Warugabi ou arukuhaahiza ati. "Nandiki baawabisoro boona bati, "Kyamananu kwo waitu, ekya Mahiiha arukugamba itwena nitukiikiriza. Nuwe araamusobora kwo ogu." Eki obu kyahoire, baawabisoro boona baagenda kubyama. Nka buli kiro, obwire obu bwakiire nyenkya, baacumba ekyanyenkya kyabo baalya hanyuma y'okulya baakwata omuhanda gwabo na Mukama waabo okugya kuramaga omubyaro ebya hara muno, okuseerraayo ebyokulya by'okunyaga. Nk'ensoonooki nambere enuurra aho, Waruhisi obu akaba akyali omukusemeza ekikaali, akaija kurora akagurusi akahoire konka nikamweteeka omumaiso. Kandi ondi nooha! ni Kibbaate kya Kaseegu agarukire! Kyonka Waruhisi taina kiteekerezo kyona hali uwe, habwokuba amanyire ngu Kibbaate kya Kaseegu obu arukuba naija ensi neetengeeta, iguru nirihinda. Kitali eki naateekereza ngu Kibbaate kya Kaseegu musaija nk'abasaija abandi boona, baakarwana, baitu katali kagurusi nka kanu akali haihi kucwekana kati. Hanyuma ya Kibbaate okugambira Waruhisi ebigambo ebirukusisanira kimu na biri ebi yagambiire Warugabi, Waruhisi hati akamugira ati, "Banza oleke mmaliirize emirimo yange nukwo twije tubaze kurungi." Kandi ky'amananu atatwale busumi bwingi atakamazire. Eki yasigaliize nukwo hati okwecumbira ekyamusana. Hanyuma y'okumara kukaranga oburo bwe, akateekaho ekinaga ky'omukubi, hanyuma yayeta Kibbaate aije agume naamucumirayo omuurro, kandi omukasumi nuko kamu basobole kubaza, uwe naasa. Omumutima gwa Kibbaate ati, "Eki nseerra nikyo nfuuhya?" Atandika okukora Waruhisi eki yamusabire. Omukubi obu gwahiire, Waruhisi yaija yaguteekuraho, hanyuma yateekaho enyungu y'oburo. Obu yatabwire, yatandika kuhotora. Nubwo hati omubusumi bw'okwihura yatandikire kwegambagambisa n'ekintu eki araihuurraaho oburo obw'okuha omusengi we. Nandiki Kibbaate ati, Kandi si niinyowe oha naanye hanu waitu, Obu oraaba onkwatiirwe embabazi kumpa akookulya, omundyanga yange munu nyinamu akateeko kange, noosobora kunteeraho oburo nindiiraho. Nandiki Waruhisi ati, "kandi wakora oti tiwatamba! leeta kunu nkuteereho." Obu akaba nainama ati okuta oburo hanyakyegira kateeko, nandiki Kibbaate omu mutima gwe ati, "Obu oraaba otakabonaga Kibbaate oku asisana, hati oraamurora." Ahonaaho akamujwekere ira omubikya. Byona ahuruutwire ira! Nyakyegira kateeko hati kafookere ira muguha gw'omuliiti kakwata nyamaiswa. Hanyuma agenzire nairuka amubohiire ira hali nyamuti guli ogu yabohiireho Warugabi. Aihireyo nyamwigo gwe guli, hanyuma atandikire ira

Response: kuteera Waruhisi oku arukusobora. Okumanya yamutiire, ekiikaro kyona Waruhisi akakifoora inoni. Obu yaijaga kukunguza nandiki Kibbaate ati, "Okunguze nkwitire kimu. Akamuteera okuhikya obu yayetegeriize ngu amunogeze, takyaina kintu kyona eky'okwegasira, naasobora kumukoza byona ebi yakoleze Warugabi. Baawabisoro kwija omurwebagyo, Kibbaate yaamazire ira kugenda, n'ebyokulya ebi akaba naasobora kutwara kasumi ako, abitwaire ira, bakasanga Waruhisi atakyaina bigambo. Bakahuniirra okurora ebigambo ebi yabamanyisize bitaina mbaganiza yoona n'ebya Warugabi yabamanyisisize okubanza. Okuteekaniza ekyekiro obu kwahoire hanyuma bagiire omurukurato okuteekerezaaho ekigambo kya Kibbaate, Mbogo Rwakikara, Biziga, akeemulika omumabona (omumaiso) ga Warujojo Omukama ati, "Waitu abasaija baawe abo, Warugabi na Waruhisi obamanya oku basangwa batiina bwona; nahabweki, leka hati nyowe nyenkya nsigale, oleke ndorangane n'omusaija wabo ogu, ou barukuhaahiza bati. Warujojo obu yahuliire ebigambo bya Warubogo, yayera. Kandi na baawabisoro boona obu baabihuliire, baagira bati, "wezaakwo waitu, abo batiini; kakuba omusaija ogu atangatangana Warubogo, ebi byona ebirukumugambwaho tosobora kugaruka okabihuurra. Okwikiirraaniza okwa mulingo ogu obu kwamazire kuhikwaho, baawabisoro boona baagya kubyama. Nyenkya obu bwakiire, baacumba ekyanyenkya kyabo, hanyuma baakwata omuhanda gwabo kugya kuramagira ebyaro nka buli kiro. Warubogo obu akaba akyali omukuteekereza ha mulingo Kibbaate ogu aijamu, hamu n'ogu ateeramu bagenzi be, akaija kurora omumaiso ge akagurusi akahoire konka nikamugira kati, "Waitu okukaguza tikuba kujuma, ninseerra ekikaali kya Warujojo Omukama wa baawabisoro; nikyo kinu?" Nandiki Warubogo ati, "Oina buzaale ki nawe?" Nandiki Kibbaate ati, "Mukama wange, haroho omuntu weena atagira buzaale n'Omukama? Ningira omukama bamweta Omwebingwa! Enaku yoona omuntu ei aba aina nuwe agimumaarra!" Nandiki Warubogo ati, "Naku ki hati Omukama ei orukugonza akumaarre?" Nandiki Kibbaate ati, "Kandi obu waitu nondoza maiso ki? Tinfiire naleka! Ningonza omukama antambire, anyiheho omuhito gunu ogw'enjara n'endwara; mbe mwiru we, antunge!" Warubogo okuhuurra ebigambo bya mulingo ogu, ekiniga kyenda kumwita. Ahonaaho amugarukamu ati, "Noosobora ota okwerengeerra Mukama waitu omumulingo ogurukusisana guti? Tobanza okeerora wenka nukwo okagamba eby'okuba mwiru wa Warujojo, Omukama wa baawabisoro?" Ati, "Nduga omumaiso n'okukusamba ntakusamba nkakubudabuda nkakwita!" Nandiki Kibbaate ati, "Mara waitu omuntu anyakwirukira hali omukama ka batamwita! Haakire tondeka Omukama wenka nuwe akaija akaanyeitira!" Warubogo na uwe obu yaboine omulingo akagurusi ogu karumu, hamu n'ebigambo ebi karukumugambira, ekiniga kigenda nikimuhwaho mporampora. Nubwo hati yakagambire ati, "Gendaga hali oikaarre ndaakusangaho obu ndaamara kukora emirimo yange?' Nandiki Kibbaate ati, "Nangwa togamba oti waitu!" Yarora harungi yaikaarra. Warubogo obu yamazire emirimo ey'okusemeza ekikaali, hati yatandika kukoraho ogw'okweseruura ekyamusana. Obu yahiisize, na uwe yakora nka bagenzi be abandi oku baakozire. Baitu obu akaba akyali omukurorarora ekintu eki araihuruurraho nyakagurusi ke oburo, ahonaaho Kibbaate ati, "Noosisa, waitu, kunkwatirwa embabazi kumpa akaro?" Nandiki Warubogo ati, "Kukakuha naakukakuhaire," baitu nsobiirwe nambere ndaakakuteera" Nandiki Kibbaate ati, "Eki kyonka waitu! Akateeko kange ka nkanu hanu, nteraho hanu ndaaliiraho." Warubogo obu akaba nainama ati okukora Kibbaate eki amugambire, ahonaaho omuguha gwa Kibbaate niguruma omubikya bye. Okumanya onu yamutiire, akamuteera, ebihembe n'ebikangaasi by'amaguru byona yabikuura. Hanyuma y'okurora ngu amuhoiseze, hati akatandika kumukoza endagaano nk'ei yakoleze bagenzi be abandi, abaamubandize; hanyuma yamusumuurra, yayetweka ebyokulya bye yagenda omuka ya ise na nyina.


Instruction: Continue the following story in Rutooro: Baawabisoro abamu, abaabaga baawarusekereza bagenzi baabo aba baasangaga batiirwe, murundi gunu obu baizire omukairirizi, eky'okugamba kikababura; bakahuniirra buhuniirra kwonka. Omukairirizi hakabaho orukurato orw'amaani muno, okurora kiki ekiraakorwa habw'omusaija arukwetwa Kibbaate. Obulemeezi bukaba bwingi, habwokuba baawabisoro obu babaga baramagiire ebyaro, Warutale nuwe yayebemberaga ihe, hanyuma Omukama Warujojo aligaarra. Nahabweki kikaba kitarukusoboka Warujojo okukoma warutale, omwebembezi w'ihe lye, kandi wakisoro owaakaba naakiirraayo kimu baawabisoro abandi boona obumanzi, nuwe kusigara naalinda ekikaali. Baitu hanyuma y'okucika muno, kikagumibwa ngu Warugo nuwe nyenkya asemeriire kusigara. Musaija manzi kandi akwata mpora. Obu bwakiire nyenkya, baawabisoro abandi boona baagenda, Warugo nuwe yasigara ali mulinzi w'ekikaali. Litabe ira, zimuleesire Kibbaate kya Kaseegu. Akasanga Warugo naahotora. Leero onu n'okumuramukya atamuramukye. Akamuleetwa enyuma, yamanya naamunaga omuguha omubikya. Warugo kwija kwehindura kabiri, omuguha gumusoliize ira. byona na Kibbaate tasiibiize, amubohiire ira hali nyamuti guli, hanyuma atandikire ira okumuteera. Akamuteera ebiino hamu n'ebinono byona yabikuura. Yayeekabisa, byalema; yalengaho okutemba haiguru omumuti, omuguha gwamutanga. Hanyuma y'okwetegereza nkooku ahoiseze, eby'okwongera okumuteera Kibbaate akabireka, hati yagya kumaliiriza oburo obu yasangire naahotora. Obu bwahiire, yabwihura, yabuta omundiiro erukukiirraayo kimu oburungi. Nkooku yakakoraga buli kiro, hati akagenda omunguli yaihamu oburo obw'ebisi, yabuta omukigega. Yaleeta na buli obu yaihwire hamu n'omukubi, na byo yabita omukigega eki. Nubwo hati kandi yagarukire hali Warugo okukora nawe endagaano nk'ei yakozire na bagenzi be abandi. Ebi obu yabimazire, yamusumuurra, hanyuma uwe yayetweka ebyokulya bye, yagenda. Omukairirizi, baawabisoro obu basangire na Warugo na uwe omusaija amufoire bunoisoro, baatiina muno. Okuhanuuraho ekigambo eki obu kwahikire, eky'okugamba n'okukora kyababura. Ou baakagambahoga, ati "Oha"? Nukwo baikaire bati balemesiibwe, okuhikya hati Omukama wenka, Warujojo, obu yacwiremu uwe wenka okusigara, akarorangana n'omusaija ogu, ou beeta Kibbaate. Ebigambo by'ebyokulya omubaawabisoro oku bikaba bitaina muto na mukuru, Omukama n'omulemwa, Warujojo ayasigaire omukikaali kye wenka naakyerindira hakiro ekyahondiireho, akaba naaragirwa n'okweteekaniriza ekyamusana kye. Kyonka eki obu akaba atakakikozire, akabanza kurambura kurungi ekikaali kye kyona; ayetegereze kurungi amalembo gaakyo goona obu garaaba gakingirwe kurungi. Hanyuma y'okumara okukora eki, hati akagya kweseruurra ekyamusana. Ensaano y'oburo ekaba erumu, eki akaba naaragirwa kubandizaaho hati, nugwo omukubi. Omukubi obu gwahiire, yateekaho enyungu y'oburo. Hati obu akaba aikaliire, ategeriize enyungu kusera, akaija kubona akagurusi k'akanyaruhere nikamuturukiramu: Kibbaate: Zoona waitu! Onganyire tiimmanyire, kurungi obu araaba ali niiwe Warujojo, Omukama wa baawabisoro. Warujojo: Niiwe oha, nooruga nkaha kandi waija ota hanu? Kibbaate: Niinyowe Itaza, waitu; ninduga omunsi ya hara muno oku, niinyiruka Kibbaate kya Kaseegu, omusaija anyakumazire abantu n'emiigo. Bangambiire ngu rubaju runu haliyo ekikaali ky'Omukama arukwetwa Warujojo;obu hati nikyo ndukuseerra, nti rundi Mukama wa baawabisoro taikara kunkwata hamukano, akantabura omusaija ogu, akampa n'akookulya. Kandi torukurora waitu enjara oku yangizire? Waruiojo: Omanyire kurungi ekyaro ky'omusaija ogu nambere kiri? Kibbaate: Nkimanye

Response: nkisangeha waitu? Ningira abantu babona naabagwamu kwonka, tibamanya muhanda ogumuleeta hamu n'ogumutwara Waruiojo: Nahabweki nu, niiwe Kibbaate kya Kaseegu, habwokuba na nyowe hati tinamanya muhanda ogwakuleeta, nabona nongwamu bugwamu kwonka. Kibbaate: Deero obu waitu nonteerra enaku? Kibbaate asisana nka nyowe hanu? Naba ndi Kibbaate hati mba ntakakutiire ira? Waruiojo: Kunteera? Kandi obu araaba noogonza Kibbaate anteere, ekikuleesire hanu kiki? Kibbaate: Nangwa Rugaba! eky'okukuteera nikikafuuhe! Nyowe nkulengesiize kwonka omulingo Kibbaate ogu ateeramu abantu. Obu baba bali aho, bahuurra iguru lyahinda ensi yatengeeta. Omukwija kukoimya n'okuzibuurra, gamba nka ha twagambira hanu, babona, nibateerwa kahinda k'amaganyi. Baitu kandi tinkeetegeriize kurungi obu araaba ali niiwe Omukama ou ndukuseerra? Waruiojo: Obu oraaba nooseerra kwo Omukama ow'okukutambira, niinyowe onu. Otaija kubona niinyetalibanira habw'ekyokulya okagira oti kandi obu ali Mukama ka naayecumbira wenka.Itwe hanu, buli wakisoro ayeetalibanira wenka okwetungira eki araalya hataroho kuteekerezaaho omukuru n'omuto, omukaama n'omulemwa. Kyonka buli kiro nyowe tinsigara hanu. Ngenda na baawabisoro bange okuramagira ebyaro habw'okunyagayo ebyokulya. Omusaija ogu, Kibbaate kya Kaseegu ou orukugamba, hati nuwe ansibize hanu. Akateera baawabisoro bange boona abarukukiirraayo kimu amaani n'obumanzi yabahoisokoroza. Hati nyowe nsigaire nukwo ndorangane nawe obu araija. Kyonka na iwe obu okaanyebingire, hati takyakwisire. Eky'okusaalirwa nukwo okutamanya kurungi akasumi aka aiziramu. Kibbaate: Hangiriza Omwebingwa, Hangiriza Agutamba, Hangiriza Omukumanfuuzi. Obu nkahikire mbere oli obu, okutiina kwange hamu n'enjara bihoire. Waruiojo: Obu oraba oli muntu w'okutungwa, hati ikaarraaga aho. Enyungu yange yahya, ka ntalibane n'okuhotora. Oburo obu bwahiire, Warujojo amazire okwihuraho obwe, hati yagonza kuseerra ekintu eki araatamu obwa Kibbaate. Eki Kibbaate obu yakyetegeriize, nukwo hati kumugira ati, " Obu oraaba oli w'okumpa akookulya, waitu, leka kutalibana n'ekintu eki oraakanteeramu. Akateeko kange nkanu, noosobora kunteeraho hanu nindiiraho. Ebi nyowe nkabimanyiira. Eki nkira kufaaho nuko akookulya, baitu kitali kintu nambere barukukanteera. Warujojo obu akaba naagya kukora Kibbaate kya Kaseegu eki amuhanuliire, ahonaaho kihereeruka kugambwaho naayanguhya bwangu okutaahya nyamuguha guli omukaako ka kibanza kugambwaho. Kandi kaingaha! ayejugumwire ira, afookere ira Kibbaate kya Kassegu ayatiiire baawabisoro abandi boona abaabandize. Omuguha obu gwamazire kuviikiza kurungi akaako ka Warujojo Kibbaate yairuka bwangu yagubohera hali nyamuti guli ogwa buli kiro ateerraaho baawabisoro abandi. Yaihayo nyamwigo gwe hanyuma yagambira Warujojo ati, " Ka nkuteere Kibbaate kya Kaseegu obu orandema nkuleke." Nandiki Warujojo ati, "Mali mali kwo obu, niiwe obairege kwo Kibbaate kya Kaseegu?" Nandiki kibbaate ati, "Waakamboine, ningira aha ni harubaju," Atandika kuteera Warujojo nkooku arukusobora. Amuteera aborooga emigongo eyatika. Kyaira nyamuguha guli gucweka. Baitu weza kwija kucweka, Warujojo atakyaina gaikya. Kandi ningira akaako nizo ziba nyindo z'enjojo. Hanyuma y'okucweka hamuguha, eky'okukora kimusobera. Yateekerezaaho eky'okwiruka akagya nambeere baawabisoro be baramagiire na kyo kyamulemesa; yatiina kumusekereza. Ekyarugiremu nukwo hati okwiruka naakwata ogw'ekibira nambere akyali n'okuhikya hati.


Instruction: Continue the following story in Rutooro: Baawabisoro obu baahuliire okukunga kwa Mukama wabo, ahonaaho bamanya ebintu oku bigenzire kubi omukikaali. Baakora orukurato okurora kiki eki baraakora. Abamu omuli bo baahanuura okugaruka omukikaali, bakalindiirra okugaruka kwa Kibbaate nukwo hanyuma bakamwehongera akaba mukama wabo. Abarukukira obwingi, eki baakyanga, baacwamu obutagaruka omukikaali; kandi baakoma Warutale nuwe kuba mukama wabo omukiikaro kya Warujojo. Warutale ogu na hati nuwe akyali Mukama w'ebisoro. Baitu baawabisoro abo, noobu baraaba baacwiremu okutagaruka omukikaali, kandi noobu baraaba baakomere Warutale nuwe kuba Mukama wabo, bataleke kuteekereza ha bulyo obwaleetiire Kibbaate kwija kubaseesira. Boona bakamanya ngu akabi kakarugiirra hali bo kuseesira abantu hamu n'okubaaka ebyokulya byabo. Enjara ei baabanagiire niyo yahambiriize Kibbaate kwija kubaseesira. Hanyuma y'okwetegereza ekintu eki, boona hati bakacwamu obutongera kugaruka kwerengeerraaga omuntu Baacwamu bati, "Buli wakisoro weena araagonzaaga kulya ekyokulya ky'omuntu, agendege omubwesereke rundi omubwire bw'ekiro". Hanyuma y'okusingura Warujojo, Omukama wa baawabisoro, Kibbaate kya Kaseegu akalinda okuhikya obwire bwizire nukwo arole kiki ekiraabaho. Omukairirizi, akabona baawabisoro bali, abaacwiremu okugaruka omukikaali, baizire okumwehongera. Obu bakaba batakamuhikire haihi, yabakaguza eki barukugonza; obu baraaba nibagonza obulemu rundi obusinge. Boona bakamugarukamu bati, "Nitugonza kutunga obusinge naiwe. Otulemege kandi otujunege buli kabi koona akaraatwiziraga." Obu yaboine oku bamwehongiire kwo omumananu, yabaikiriza baataaha omukikaali. Omuli bo numwo haiziire baawabisoro boona ab'omuruganda rw'embogo, engabi, empisi, engo, n'empungu. Kibbaate kya Kaseegu akaraara n'ebisoro ebi ebyamwehongiire. Obwire obu bwakiire nyenkya akagenda kutabaarra ise na nyina baija kwikara nawe omukikaali eki yabingiremu Warujojo, ekinyakurumu ebyokulya ebingi biti. Ensita mutabani wabo ei akaba ayangire kubamanyisa, bakagimanya omukasumi ako. Baasemererwa muno, kandi baikiriza ekya mutabani wabo yabagambiire Okwongera habyokulya ebikaba biri omukikaali kya Warujojo, Kaseegu hamu na mukazi we Mbahe bakalima ekyokulya ebindi bingi. Abantu abakaba basuuhuukiire omunsi eza hara muno, bakahikwaho amakuru ag'okusingurwa kwa Baawabisoro, hanyuma mporampora baija okwikara na Kibbaate hamu na bazaire be. Kibbaate kya Kaseegu akaswera yazaara abaana baingi muno. Yafooka mukama. EBY'OKWEMANYIIRIZAAHO ENYATURA Y'EBIGAMBO

Response: Gamba emirundi nyingi noorahukiriza oti: "Enjojo tecw'itojo obu ericwa ligicw'igigo" Weesisaniririze okuba ntale ensaija, hanyuma mugenzi waawe ondi abe ntale enkazi. Nubwo hati mugambe ebigambo abantu ebi baagambisize entale na nkazi yayo muti: Entale ensaija: Lyange nyenka, Lyange nyenka! Entale enkazi: Likwatanizibwa, Likwatanizibwa! Entale ensaija: Katalibwoya anura! Katalibwoya anura! Entale enkazi: N'engiri pai! N'engiri pai! Entale ensaija: Ekiringuza egaali! Ekiringuza egaali Entale enkazi: Ebyawe k'obikwata noobirya! Ebyawe k'obikwata noobirya! Entale ensaija: Ka bwere nkutendeke! Ka bwere nkutendeke! Entale enkazi: Ijweri obu waisire ensama k'otarantendekere! Obu waisire engiri k'otarantendekere! Obu waisire engabi k'otarantendekere! Entale ensaija: Olifa nako! Entale enkazi: Nfeko nako! Entale ensaija: Olifa nako! Entale enkazi: Nfe nako! Kaguza mugenzi waawe emirundi nyingi noorahukiriza oti: "Ohiigiiraha? Ohiigiiraha? Ohiigiiraha?... Mugenzi waawe na uwe akagarukemu naarahukiriza ati: Bukanga! Bukanga! Bukanga!... Hanyuma y'okurora ngu omugambisize ekirukumara, hati mukaguze noorahukiriza nkooku okabairege nookora, oti: "Waita ki? Waita ki? Waita ki?" Na uwe naaaragirwa kukugarukamu bwangu, naagamba ibara lya buli kisoro kyona eky'omukisaka rundi eky'omumaka g'abantu, kibe kiri kyekuurra rundi ekirukurubasa amaguru ana, ekihaarruuka rundi ekiikara omumaizi, ati:" Ensa, ensama, enkoko, empungu, omunya, encu, entale, embogo, n'ebindi nk'ebi..." Obu oraabona ali haihi kujwaha, hati omukaguze oti: "Walya ki?" Ekisoro eki araalya kiraarugiirra habwegendereza bwe Kyonka otamusekereza habw'okulya ekintu ekitaliibwa. Muhe omugisa na uwe akukaguze nkooku na iwe obaire noomukaguza. Omukukora muti, muraasanga mumazire kwega amabara maingi ag'ebisoro by'omukisaka n'eby'omumaka. 4. Ebihangwa ebimu bakabirukiirra amabara nibarroorra hangeso zaabyo. Kyonka okwihaho okumanya engeso zaabyo ezi, omuntu obu ayatura amabara gaabyo ago omumulingo gw'ekitongeerro, gamuleetera kwenihira omunyatura ye ey'ebigambo by'Orunyoro Orutooro. Hati na iwe gaatule oti: Omunyeerre Itwaza, Embeba Kabumbuguza n'Omusu Kabumbuguza. Orusuzi Koolekano, Omunya Karaabeesa, Entabijuguta Runego n'Ekikonkomi Runego. Haroho ebiteburo ebirukukwata ha bihangwa ebimu! Bigambe omumulingo gw'ekitongeerro, kandi ozoole n'obulyo habwaki baabitebwire kwo bati: Kikonkomi anura omwokyo, Kidongodongo w'orusaya! Nsohera anura enuuni, Kanyamunya anura enfundo kandi Mubu anura ibbango!


Instruction: Continue the following story in Rutooro: 1.Omugaso gwa Wante Omubiro ebi, ebisoro byagasiraga omuntu nkooku okwetaaga kwe okw'omukasumi ako kukaba kuli, kandi nabyo byonka bikaba nibyemanya omugaso gwabyo hali uwe. Baitu buli kimu omuli byo kikaba nikiteekereza ngu nikyo kirukukira bigenzi byakyo okuba ky'omugaso hali uwe. Ekitekerezo kya mulingo gunu, nikyo kiro kimu, kyabireetiire kuteera empaka ezirukugira ngu, "Nooha omuli itwe itwena anyakukira okuba w'omugaso hali omuntu?" Orwebagyo rukaba ruli rurungi, iguru likaba niryangasana nka zaabbu habw'ekisoonabazaana ky'izooba erikaba nirigya kugwa, kandi n'omuyaga gukaba guteekere, ebisoro by'omumaka obu byayesoroize okuteera empaka ha migaso ya buli kimu omuli byo hali omuntu. Omubazi ow'okubanza kwoleka emigaso ye hali uwe akaba Wante. Binu nibyo ebigambo yagambiire bagenzi be:- Abooruganda, omuntu asemeriire kusiima Rugaba habw'okubaho kwange. Tindukusobora, noobwakubaire okwesisaniriza omulingo gwona omuntu ogu aba arumu kakuba nyowe ntarabaireho. Kandi tindukunihira nti ninsobya okugamba nti nambere nyowe ntali obwomeezi bw'omuntu tiburoho. Dora: Omuntu obu anywa amata gange, busaho kyokulya kindi kyona eki agaruka kwetaaga. Ekirukukira muno okuhuniiriza, nukwo kurora ngu, noobu alya ebyokulya ebindi, nabwo ayetaaga okuhondezaaho

Response: amata gange. Kandi emirundi erukukira obwingi, ebyokulya ebi na byo tasobora kubirya kurungi ataina mukubi ogurumu amagita agarugire omumata gange. Amagita gange ago, omuntu tagata omumukubi gwe honka, baitu agaruka agakozesa nk'omubazi gw'endwara ze, eza buli mulingo. Mwijuke ngu, omukazi obu aba aina enda, rundi omuntu obu aba ahutaire, eki bairukiirra nugo amagita agaruga omumata gange. Omwana obu azaarwa, ekimukuza kurungi nugo amata gange; kandi n'omuntu obu arwara, ekimugabirwa nugo amata gange. " Kyakubaire ky'ensoni muno, omuntu okwanga kutwara nyowe, 'Nyakate', nk'ekitungwa kye ekirukukiirrayo kimu ebitungwa bye ebindi byona omugaso, rundi ka ngambe nti, kakuba atantwara nk'ekintu ekirukukiza ebintu bye ebindi byona, eby'omubyomeezi bwe omugaso. Niinnihira nti na inywe inywenka eki nimukiikiriza. Omuntu mmugasira ndi mwomeezi ngaruka mmgasira nfiire. Enyama y'ekisoro ekindi agiriira kuburwa eyange. Oruhu rwange kyokujwara kandi kyokwesweka hali uwe. Amahembe gange nsoha ye kandi lyahuurro lye erirungi. Enkangaasi hamu n'obwose bwange byona by'omugaso hali uwe. "Ebi byona ebi mbagambiire, nganjani zange, nibyo ndukusigikiraho okubasaba okuunyikiriza nk'ekintu eky'omugaso mali hali omuntu. Mutyo muno kumpuliiriza"


Instruction: Continue the following story in Rutooro: Nkooku ebisoro omumpaka zaabyo zinu bikaba bitakomere Mukuru w'Entebe, ayabanzaaga kwemeerra nuwe yabazaaga. Omunyorokati wante obu akaba naamara orubazo rwe ati, ahonaaho Wantaama naayemeerra okubaza. Akatandika n'okusiima wante habwa byona ebi abagambiire ha migaso ye hali omuntu. Kyonka akamujunaana muno habw'obutasobora kutunga ekiteekerezo eky'okwijuka emigaso y'ebisoro bigenzi bye hali omuntu. Ebi obu yabimazire, hati yatandika okugambira ekitebe ati: "Bagenzi bange, Omunyorokati Wante noobu araaba uwe atasoboire okutunga ekiteekerezo kyona ha mugaso gwange hali omuntu, rundi manyeki habw'okurora ntali mukooto okwingana uwe, tiimmanyire. Nyowe nyina ebikaguzo byange bisatu ebi ndukugonza kumukaguza.Kakuba atabiita, buli nikyeyoleka kyonka oku nyowe ndi w'omugaso hali omuntu okukira uwe: Omukubanza nigonza Wante ammanyise, ha nyama ibiri ey'enta n'ey'entaama, abantu bakira kugonzaaho nyama ki? Enjura obu eba neegwa, Munyorokati Wante,

Response: mukama waawe kukutwara omubunyansi, kijwaro ki eki agenda ayesangiriire? Omubwire bw'ekiro, omuntu abyamira ki kandi yesweka ki? Wante, noosemeerra kwetegereza obukuru bw'ebintu ebi, ebi nkukagwize. Okimanyire kurungi ngu, obu habaho obugenyi bwona obw'ekitiinisa, enyama yange niyo eba y'okubanza. Kakuba omuntu ateeswekeerra oruhu rwange omubwire bw'enjura akakutwara kukuliisa, Munyorokati Wante torukusobora kutunga kookulya. Okimanyire kurungi ngu, Balinda macumu enjara terindwa, abaagirinzire ekabaiha amaino. 'Ogiraga bibiri ekwitira kimu. Ekirukumanyisa ngu omubwire bw'enjura, omugaso gwawe guroho habwange. Toina kintu kyona eki osobora kugasira omuntu otaliire. Kandi n'omuntu tasobora kugwijagira turo omubwire bw'ekiro ataina kintu eki ayeswekere. "Nahabweki, bagenzi bange, okwebuga muno tibuli bumanzi, ninteekereza ebi ngambire na inywe inywenka mubimanyire. Omunyorokati Wante naaseemeerra hati okumanya ngu omugaso gwange hali omuntu busaho kitungwa ekindi kyona ekirukugwerenga".


Instruction: Continue the following story in Rutooro: Wantaama obu akaba naamara kubaza ati, Wambuuzi na uwe naimuka. Yagambira bagenzi be ati: "Omuntu tibamwitira buceke bwe. Leka na nyowe mbooleke emigaso yange hali omuntu. Enyama, Omunyorokati Wante na Wantama ei bagambireho, na nyowe omuntu ngimuha. Kakuba nyowe ntabaho, eka ya mukama waanyu enu eba etataahwa muntu n'omu. Ningira na inywe inywenka mukimanyire ngu omugenyi okumanya bamukuuniire buli bamwitiire embuuzi Mukihuurra abantu nibakigamba ngu caali akatukunira bambi, akatwitira embuzi. Habwaki batagamba ngu, akatutemera ente? Wantaama naasemeerra kwijuka ngu, haroho abantu abamu abatalya nyama y'entaama. Ekirukumanyisa ngu, omugaso gwe omuli eki, muceke muno. "Empu bagenzi baitu banu ezi babalizeeho omugaso gwazo tigusobora kukira

Response: ogw'oruhu rwenge. Ezaabo itakagasiire omuntu, orwange rumazire ira kukora omulimo gwarwo. Mugenyi ki ou barateeriireho oruhu rw'entaama? Muntu ki ow'ekitiinisa arajwaire oruhu rwayo? Timukimanyire kurungi ngu abantu barweta kibonde? Baitu nu hati teekerezaaho orwange orole. Ruli omubakama, abanyoro hamu n'abantu abandi abarukwemara. Nizo 'embwera' ez'ekitiinisa ezi muhuurra. 'Entayomba' ya Wante kwija kugijwara, buli 'embwera yange etaroho. Omukazi ajwaire 'enkanda' eya Wante mumurora oku agenda naahindagatana nk'iguru eriraanaga omujumbi. "Hakigambo ky'amata, Wante naasemeerra kwijuka ngu, omubusumi obundi, uwe obu aba ahoiseze, omwana taitwa njara n'agange garoho. N'abantu bakuru abundi na bo baganywa. Ekirukumanyisa ngu bagenzi baitu abo tibarukusobora kuba n'omugaso ogurukukira ogwange. Mutyo muno okumpuliiriza"


Instruction: Continue the following story in Rutooro: Wambuuzi akaba atakaikaliire, Wankoko aimukire ira uwe akagira ati: "Bagenzi bange, abaaruga kubaza noobu baraba bagira amaguru ana nyowe nkagira abiri, rundi noobu baraba bagira empu n'obwoya nyowe nkaba n'ebyoya kwonka, nikyo kimu na nyowe nindagirwa okubagambira emigaso yabo oku etasobora okuta omugaso gwange hali omuntu enyuma Busaho muntu asobora kutunga eka ataina nyowe 'Kitembe' rundi ibanyowe " Rwakitembe" Omugaso gwange omukuru muno nukwo okuzaarra omuntu abairu ab'okumwimukya hamu n'ab'okuguma nibamubaarra esaaha ezi araakoorraamu emirimo ye. Munyorokati Wante enjara ekukwata kubi, mukama waawe yaakumanyire ata obwire oku bukiire, kukutwara omukisaka akakumiikisa? Abaana bange rundi ibanyowe tinuwe amusisiimura? Kwija kukutwara hamaizi, tinubo baranga ngu esaaha zaagenda, seruurra Wante amaizi? "Eki ndukugamba hali Wante ninkigamba na hali Wantaama na

Response: Wambuzi. Kakuba abaana bange baba bataroho, mukama wanyu tasobora kumanya obwire oburungi obw'okubaheeramu ebyokulya. Mwijuke ngu na inywe kwija kubaiha omwisibiko, Rwakitembe nuwe aba amazire ira okuranga obwire oku bukiire. Tindukuteekereza nti kyakubafoire boomeezi okwikara omujoroogeerro esaaha ezirukuhingura ha ikumi na ibiri. "Tindukunihira nti omuli inywe haroho wakisoro arukunkiza enyama n'okutamba oburwaire ebi mugambireho. Nyowe ntaroho, busaho mwana n'omu asobora kukwatwa enkoorro y'akateero akagaruka akakira. Obu omanya ntamba, na nyineeka weenyini obu arwara ekifuba, bansoobeza harubaju kwija kumutambira. Omuntu obu akaba, okutali kufeera kimu, bamucumiikiirra ebyoya byange nukwo asobole kugarukaho. Omuntu obu arwara okutu, ngu muleete ekyoya kya Wankoko bakwogye. Omwana w'enkerembe obu aburwa amata g'okwonka, amahuli gange gonka gamukuza. Kintu ki aho ekindi, ekiina omugaso ogurukukira aho?"


Instruction: Continue the following story in Rutooro: Omukasumi kanu, Wanjangu na uwe nubwo yaimukire. Yagambira abo boona abamazire kubaza ati: "Abarukugonzibwa, niinnihira nti, ebi byona mubibalize habw'okwebwa ngu na nyowe ndiyo. Emigaso yaanyu ei mukeebalizeeho egi yoona teroho nambere nyowe ntali. Obwomeezi bwanyu buroho habw'omuntu, kandi obw'omuntu buroho habwange. Ekirukumanyisa ngu nambeere nyowe ntali, obwomeezi bwanyu tiburoho. Nooha omuli inywe atalikumanya akabi k'embeba hali omuntu na hali ebintu bye byona ebi akwata? Enyama ezi murukugamba hamu n'empu yaakubyahwire nkaha n'ezi mbeba zimwehinguliriize? Iwe Wankoko, abaana baawe ab'orukugamba abo,

Response: baakurugiraha kakuba amahuli gaawe ag'yalika ntagajuna embeba ezaakusoboire kugalya. "Niinnihira nti inywena mumanyire kurungi nkooku embeba ezi, zigira enkukuni ezirukusobora kutuntuza buli omu omuli inywe, hamu n'okuhwerekereza obwomeezi bwa mukama waanyu. Kintu ki hansi hanu ekirikukira obwomeezi? Haroho amagezi goona ag'okutambamu 'kahumpuli', enkukuni ei ziiha hambeba okugireetera omuntu okukira okwita embeba ezi zoonyini? Noobu kyakubaire kitali eki, omuntu naasobora kwomeera ataliire? "Hati ningoza inywena mumanye ngu, ky'ensobi nkooto muno kwehaisa inywenka omumigaso yaanyu hali omuntu, hanyuma mukeebwa nyowe" Abwoli, Nyamwegoda, Omusubika."


Instruction: Continue the following story in Rutooro: Omukasumi kanu koona, Wambwa akaba atairemu ati, "Boojo baawabisoro abarukwehaisaniza bati banu mbagambe ki? " Wanjangu obu akaba naamaliiriza ati orubazo rwe, ahonaaho Wambwa naimuka. Yagambira bagenzi be ati: "Abarukugonzibwa, nimpuniirra muno habw'ebintu byona ebi mugambire ebi, okwoleka emigaso yaanyu hali omuntu. Boojo ebi mukagambire ebi kuba nibitwarwa okuba by'amananu, mwakuteekeriize ki hali nyowe? Nimba ntahikize kugamba nti inywe inywena niinyowe mbakiirra kimu okuba n'omugaso hali omuntu, kandi niinyowe Mukama waanyu? Nooha omuli inywe atamanyire oku niinye mba mulinzi w'obwomeezi bwanyu hamu n'obwa mukama waanyu? Dora: Omubwire bw'ekiro ndaara aheeru okuranga buli kabi koona akanyakwija kubagwera rundi kutaahiirra eka ya mukama waitu. Obu ndora enyamaiswa yoona, mboigora, mukama waitu asisiimuka. Kandi tingarukira hakuboigora kwonka, mukama waitu obu aturuka aheeru kubarwaniirra, na nyowe mba nawe. Kakuba aba n'akabi akamugweriire omukasumi ako, nyeteekaniize okumurwaniirra. Ekirukumanyisa ngu, ekiriita uwe nikyo kiriita na nyowe. " Omubwire bwa musana, ngenda na mukama

Response: waitu omu buli kiikaro kyona eki aba agondeze kuhikamu, nukwo nsobole okumuragiirra buli kabi koona akarukusobora kumwizira. Obu mba ntagenzire nawe, nsigara haka, nindoleerra buli kintu kyona haka omumulingo uwe wenka ogu yaakubaire akiroleriiremu. Obu mba ntagenzire na mukama waitu, rundi ntasigaire haka, nyikara hamu nainywe nimbalinda omu buli kabi koona akarukosobora okubaizira. Obu habaho ekintu kyona eky'akabi, nyiruka bwangu okugya kumaanyisa mukama waitu nukwo aije tukisingule. Ky'okusaalirwa okurora inywena abakabalize mweberwe ebintu binu ebikuru. Kyonka noobu inywe muraaba mubitaire enyuma eky'omugisa murungi mukama waitu abimanyire. Nikyo oroorra nansisaniriza kwo kimu nka mugenzi we. Omubwire bw'okulya mmwikaarra harubaju. Eki alyaho na nyowe nikyo ndyaho. Omubwire bwona obu tuba tuli hamu, tamara kaanya atansisiriize hamugongo rundi atababalize nanyowe. Empaako yange 'Acaali'. Nahabweki ninteekereza nti, tikiina mugaso mwingi muno okubabaliza ebirikukira hanu. Byona ebi ngambire na inywe inywenka musangirwe nimubyemanyira, noobu muraaba mubaire mulengereho okubinaga enyuma. Mutyo muno okumpuliiriza"


Instruction: Continue the following story in Rutooro: Omukasumi kanu, buli Wakisoro akeetaaga agarukemu okusoboorraaho omugaso gwe hali omuntu nukwo bagenzi be bananuke. Ntamanya obu, caali, noobu bakabalize obu bwona, mukama wabo abaire haihi aho, naahuliiriza n'okuhuniirra kwingi muno ebi byona Baawabisoro be ebi barukugamba. Omumpaka zaabo ezi, Baawabisoro bakaba bateetaagire muntu kuhuurra eki barukubazaaho. Baitu obu baanagire amaiso, basangire mukama wabo abeemeriire harubaju, ensoni zaabakwata muno, kandi okuruga kasumi ako, bakacwamu

Response: obutongore kubazaaga nk'abantu. Ekihanuuro kyabo bakakigumiza kimu n'okuhikya hati. Ente mukama wayo obu agyeta, omukiikaro ky'okumwetebuka nk'omuntu, ejumira bujumira. Obu eba ina ekintu eki erukusaba, ejuga eti, "Moo." Obu eba eri nimi, ebbuukura. Embuzi n'entaama na zo nikyo kimu. Obu ziba ziina eki zirukwetaaga, zijuga. Embuzi eti "Mee" nandiki entaama eti, "Bbaa." Enkoko 'kitembe' ekokorroma obu eba eri omubulemeezi; kandi obu eba neegonza kwalika, ekeekera.


Instruction: Continue the following story in Rutooro: Rutembe, empangi, obu egonza kuteera obbwire, rundi okubaza na ngenzi yayoo eya kambu nseeri, "ekooka." Obwana bw'enkoko butiitiira. Enjungu erra eti, "Myau", kandi embwa eboigora eti, "Bboi" rundi ehuunahuuna eti, "Mhu-mhu". EBY'OKWEMANYIIRIZAAHO ENYATURA Y'EBIGAMBO 1.- Kora omuzaano gw'obutaikya, ogwegerwamu ambara g'ebicweka ebitali bimu ebisangwa hamubiri n'omunda y'ente, oti: Ihembe lya nyakate, nyakate ndikafa Eriiso lya nyakate, nyakate ndikafa Okutu kwa nyakate, nyakate ndikafa Obuso bwa nyakate, nyakate ndikafa Enyindo ya nyakate, nyakate ndikafa Ekinwa kya nyakate, nyakate ndikafa Amaino ga nyakate, nyakate ndikafa Akaleju ka nyakate, nyakate ndikafa Orukanaakana rwa nyakate, nyakate ndikafa Ebikya bya nyakate, nyakate ndikafa, n'ebindi..... Bara omuhendo gw'ebintu ebi ogambire otakaikize. Kandi kwija kumara amabara g'ebintu êbitali bimu ebisangwa hamubiri

Response: n'omunda y'ente nooba oikiza emirundi ingaha? 2- Mugambe mutarukwikya muti: "Ekijunjumiirra kyateera ente z'omukama kyagira, "Juu-uu-uu-uu-uu-uu.. . . . . . . . ." Nooha abandize kwikya? 3- Gamba emirundi nyingi noorahukiriza oti: (i) "Amata gatahatwa rwagatahasire atakagatahataga tagatahata obu agatahata agaata. (ii) "Embuzi kisa teguruka kiswaifo ekagwa kisweruguru. 4- Lenga okwengendereza kwa mugenzi waawe noomukaguza emirundi nyingi oti: Kisa egiiraaha? Uwe akugarukemu ati:- Egiire kwema Nandiki iwe oti: Rusa egiireha? Nandiki uwe ati: Egiire kwemya. Ekigendererwa nukwo kurora ngu tahaire ekisoro ekimu omulimo ogutali gyakyo. 5- Weesisanirize okuba kaana k'enkoko, hanyuma mugenzi waawe ondi abe "Kitembe' nyina akaana k'enkoko; kandi ondi abe 'Rutembe' enkoko enkokoromi. Nubwo hati mugambe ebigambo abantu ebi baagambisize enkoko muti:


Instruction: Continue the following story in Rutooro: Akaana k'enkoko: Nintiitiira, nintiitiira, ndiire irogo! Kitembe: Oraakora ki mwana wange, ekisaija kya munu obu kiba kitiini! Rutembe: Huumura muzaanaana wange! obwire ka bukye oleke mmurangire omurogo! (Hati obwire bukiire) Rutembe: Arukuroga omwana wange amuleke! Rutembe eya nseeri: Ka noobaza oroleriize kunu omunwa niinye muroga? Rutembe: Nyowe ngambire nti arukuroga omwana wange amuleke! Rutembe eya nseeri: Obu oraaba omumanyire genda omunyegeerre. Rutembe endi eya nseeri: Kyamazima agenda anyegeerre! 6.- Kinu kintu ki,

Response: eki baabalizeeho bati: Omwoga cuucu, omutacunguurra, omutacwanono, Omutemba-meeza, omulibwa aboojo abasiba taai. Obu guba nigwoga, amakune nigaita, N'obu guba nigusoma, amakune nigaita. 7.- Kiki ekyagambire kiti: Kitulege tindya nkoko, Obu mba naagiriire, Nsomamu otwizi twonka; Akalenge mpunika omurusu, Owaitu Bwera-maino, Kajumba ow'embaju ina. Orwa kataano okarutaha? Nkaruta owaitu Muhangi, Muhangi. Owaanyu Buhanga- maiso, Obu oliba otansekiire, Ndijja owanyu nkurole, nkurole. Obwisiki bwa lborooga, Nkasanga nibulya entuutu, Obu nabuboine, Bwairukira ifo Katoosa, Katoosa Katoosa.


Instruction: Continue the following story in Rutooro: Omwana gw'omusu: Nyina Musu: Omwana gw'Omusu: Nyina musu: Omwana gw'omusu : Nyina musu: Omwana gw'omusu: Nyina musu : Omwana gw'Omusu: Nyina Musu: Omwana gw'omusu: Nyina Musu: Maau? Bidadall! Eriino ly'embwa linganaha? Bidadali Bidadali Bidadali!

Response: Maau? Bidadali Baitu lyo eriino linganaha? Mwana wange noosura ki? Abaaliboine baikaire? Tinizo mpanga nyikaliire! Tinizo mpanga muroleriire! Maau? Bidadali! Omubaisiki omu hafiire oha? Hafiire Nyangoma Ruguguza! Ensi etaleeba neekanyagwe! Kuba nagiire Rwamwanja Naakufiire nindeeba